text:
TI 1
‘Hwɛ! Yɛn Nyankopɔn Ni’
1, 2. (a) Nsɛm bɛn na wobɛpɛ sɛ wubisa Onyankopɔn? (b) Dɛn na Mose bisaa Onyankopɔn?
SO WUBETUMI ayɛ Onyankopɔn a wo ne no rebɔ nkɔmmɔ ho mfonini wɔ w’adwenem? Adwene a wubenya kɛkɛ sɛ amansan Hene no rekasa akyerɛ wo no—ma ehu tumi ka wo! Nea edi kan no, wotwentwɛn wo nan ase, na afei wutumi yi ano. Otie, ogye so, na ɔma wunya abotɔyam mpo de bisa no asɛm biara a wopɛ. Afei, asɛm bɛn na wubebisa no?
2 Tete no, ɔbarima bi baa tebea a ɛte saa mu. Ná ne din de Mose. Nanso, ebia asɛm a obisaa Onyankopɔn no bɛyɛ wo nwonwa. Wammisa n’ankasa, ne daakye, anaa adesamma tebea mpo ho asɛm. Mmom no, obisaa Onyankopɔn din. Ebia ɛno bɛyɛ wo nwonwa, efisɛ na Mose nim Onyankopɔn din ankasa dedaw. Ɛnde, ɛbɛyɛ sɛ na n’asɛmmisa no wɔ ntease a ɛkɔ akyiri. Nokwarem no, ɛno ne asɛm a ɛho hia sen biara a na Mose betumi abisa. Mmuae no fa yɛn nyinaa ho. Ebetumi aboa wo ma woayɛ ade a ɛho hia a ɛbɛma woabɛn Onyankopɔn. Ɔkwan bɛn so? Ma yensusuw saa nkɔmmɔbɔ a ɛyɛ anigye no ho.
3, 4. Nsɛm a esisii bɛn na ɛmaa Mose ne Onyankopɔn bɔɔ nkɔmmɔ, na dɛn ne asɛm pɔtee a na ɛwɔ nkɔmmɔbɔ no mu?
3 Ná Mose adi mfirihyia 80. Ná watu afi ne nkurɔfo, Israelfo a wɔyɛ nkoa wɔ Misraim no mu mfirihyia aduanan. Da koro, bere a na ɔrehwɛ n’asebarima nguan no, ohuu anwonwade bi. Ná nkyɛkyerɛ bi redɛw, nanso na ɛnhyew. Ɛkɔɔ so dɛwee, na ɛhyerɛn sɛ kanea a esi bepɔw so. Mose kɔɔ ho kɔhwɛe. Hwɛ sɛnea ɛbɛyɛ sɛ ɔbɔɔ piriw bere a ɔtee sɛ ɛnne bi fi ogya no mu rekasa kyerɛ no no! Onyankopɔn nam ɔbɔfo kasamafo bi so ne Mose bɔɔ nkɔmmɔ bere tenteenten. Na sɛnea ebia wunim no, Onyankopɔn maa Mose a na ɔretwetwe ne ho no adwuma sɛ onnyaw n’asetra a na asomdwoe wom no hɔ, na ɔnsan nkɔ Misraim nkogye Israelfo mfi nkoasom mu.—Exodus 3:1-12.
4 Afei, na Mose betumi abisa Onyankopɔn asɛm biara a ɔpɛ. Nanso, hyɛ asɛm a obisae no nsow: “Na sɛ midu Israelfo nkyɛn, na meka mekyerɛ wɔn sɛ: Mo agyanom Nyankopɔn na asoma me mo nkyɛn, na wɔka kyerɛ me sɛ: Ne din de dɛn a, dɛn na minse wɔn?”—Exodus 3:13.
5, 6. (a) Nokware a ɛho hia titiriw bɛn na Mose asɛmmisa no kyerɛ yɛn? (b) Adeyɛ a asɛm wɔ ho bɛn na wɔde aba Onyankopɔn din ankasa so? (d) Dɛn nti na Onyankopɔn din a wayi akyerɛ adesamma no ho hia yiye?
5 Nea edi kan koraa no, saa asɛmmisa no kyerɛ yɛn sɛ Onyankopɔn wɔ din. Ɛnsɛ sɛ yebu nokwasɛm titiriw yi adewa. Nanso, nnipa pii bu no adewa. Wɔayi Onyankopɔn din ankasa afi Bible nkyerɛase pii mu na wɔde abodin ahorow te sɛ “Awurade” ne “Onyankopɔn” na ahyɛ ananmu. Eyi yɛ nneɛma a ɛyɛ awerɛhow na asɛm wɔ ho sen biara a wɔayɛ wɔ nyamesom din mu no biako. Anyɛ yiye koraa no, sɛ wuhyia obi a dɛn ne ade a edi kan a woyɛ? Ɛnyɛ ne din na wubisa? Saa ara na ɛte wɔ Onyankopɔn a wubehu no no ho. Ɔnyɛ obi a onni din a ɔmpɛ nnipa na wontumi nhu no, anaasɛ wɔnte n’asɛm ase. Ɛwom sɛ yentumi nhu no de, nanso ɔwɔ nipasu, na ɔwɔ din—Yehowa.
6 Afei nso, sɛ Onyankopɔn yi ne din ankasa adi a, na ade kɛse bi a ɛyɛ nwonwa rebesi. Ɔto nsa frɛ yɛn sɛ yemmehu no. Ɔpɛ sɛ yɛde hokwan a yɛwɔ no di dwuma de paw nea eye sen biara wɔ asetra mu—sɛ́ yɛbɛbɛn no. Nanso, Yehowa ayɛ pii sen ne din a wabɔ akyerɛ yɛn. Wakyerɛ yɛn onii ko a ɔyɛ nso.
Nea Onyankopɔn Din Kyerɛ
7. (a) Onyankopɔn ankasa din kyerɛ dɛn? (b) Dɛn na na Mose pɛ sɛ ohu ankasa bere a obisaa Onyankopɔn Ne din no?
7 Yehowa ankasa na ɔpaw ne din, edin a ɛkyerɛ biribi titiriw. Edin “Yehowa” no kyerɛ “Nea Ɔma Ɛyɛ Hɔ.” Ɔda nsow wɔ amansan no mu, efisɛ ɔno na ɔbɔɔ nneɛma nyinaa, na ɔma n’atirimpɔw nyinaa ba mu. Ɛno ankasa yɛ ade a ɛsɛ sɛ ɛma yesuro no. Nanso, so nea Onyankopɔn din kyerɛ ara ne sɛ ɔno na ɔbɔɔ nneɛma? Ɛda adi sɛ na Mose pɛ sɛ ohu nneɛma pii. Nokwasɛm ne sɛ na Mose nim sɛ Yehowa ne Ɔbɔadeɛ no, na na onim Onyankopɔn din. Na Onyankopɔn din no nyɛ foforo. Na nkurɔfo de adi dwuma mfehaha pii. Akyinnye biara nni ho sɛ, bere a Mose bisaa Onyankopɔn din no, na ɔrebisa onii a edin no gyina hɔ ma no no ho asɛm. Nokwarem no, na ɔreka sɛ: ‘Wo ho asɛm bɛn na metumi aka akyerɛ wo man Israel a ɛbɛma wɔanya wo mu gyidi, na ama wɔagye adi sɛ wubegye wɔn ampa?’
8, 9. (a) Ɔkwan bɛn so na Yehowa buaa Mose asɛmmisa no, na mfomso bɛn na ɛwɔ sɛnea wɔtaa kyerɛ Ne mmuae no ase no ho? (b) Asɛm “mɛyɛ nea mɛyɛ” no kyerɛ dɛn?
8 Yehowa rebua no, ɔdaa ne nipasu fã bi a ɛyɛ anika adi. Ɛyɛ biribi a ɛfa nea ne din no kyerɛ ho. Ɔka kyerɛɛ Mose sɛ: “Mɛyɛ nea mɛyɛ.” (Exodus 3:14, NW) Bible nkyerɛase pii kenkan wɔ ha sɛ: “Me ne nea mene.” Nanso, sɛnea wɔde ahwɛyiye kaa asɛm no da no adi sɛ na ɛnyɛ sɛ Onyankopɔn resi wɔ a ɔwɔ hɔ so dua kɛkɛ. Mmom no, na Yehowa rekyerɛkyerɛ Mose—ne yɛn nyinaa—sɛ ‘ɔbɛyɛ’ anaasɛ ɔbɛyɛ ne ho sɛnea ehia sɛ ɔyɛ biara na ama wadi Ne bɔhyɛ ahorow so. J. B. Rotherham nkyerɛase no da nkyekyɛm yi adi pefee sɛ: “Mɛyɛ Me ho sɛnea mepɛ biara.” Hebri Bible ho ɔbenfo bi kyerɛkyerɛ kasasin no mu saa kwan yi so: “Sɛnea tebea anaa ahiade no te biara . . . , Onyankopɔn na ‘ɔbɛyɛ’ ahiade no ano aduru.”
9 Dɛn na na ɛno kyerɛ ma Israelfo no? Ɛmfa ho akwanside biara a wohyiae, ɛmfa ho tebea a emu yɛ den biara a ebia wɔkɔɔ mu no, na Yehowa bɛyɛ nea ɛsɛ sɛ ɔyɛ biara de agye wɔn afi nkoasom mu na ɔde wɔn aba Bɔhyɛ Asase no so. Akyinnye biara nni ho sɛ saa din no ma wonyaa Onyankopɔn mu ahotoso. Ebetumi ama yɛanya ahotoso saa ara nnɛ. (Dwom 9:10) Dɛn ntia?
10, 11. Ɔkwan bɛn so na Yehowa din ma yesusuw no ho sɛ obi a otumi dannan ne ho sen biara ne Agya a oye sen biara? Kyerɛkyerɛ mu.
10 Mfatoho bi ni: Awofo nim sɛnea wɔbɛdannan wɔn ho na wɔayɛ nsakrae a ɛho hia na ama wɔahwɛ wɔn mma. Ɔwofo betumi de da koro ayɛ ɔyarehwɛfo, oduannoafo, ɔkyerɛkyerɛfo, obi a ɔde nteɛso ma, ɔtemmufo, ne nneɛma foforo pii. Nnipa pii hu nnwuma ahorow a ɛsɛ sɛ wɔyɛ no a, na wonhu nea wɔnyɛ. Wohu ahotoso a edi mu a wɔn mma da no adi wɔ wɔn mu sɛ Paapa anaa Maame betumi ahwɛ ma wɔn akuru a ɛyɛ wɔn yaw adwo wɔn, wobetumi asiesie wɔn ntam nsɛmnsɛm nyinaa, asiesie agode biara a abubu, na wɔabua asɛmmisa biara a ɛba wɔn adwene a ɛrepɛ biribi ahu bere nyinaa mu no a wɔn adwenem nyɛ wɔn nãã. Awofo binom ankasa sintɔ ahorow brɛ wɔn ase, na ɛtɔ mmere bi a ɛma wɔhaw. Wɔte nka sɛ wontumi nni asɛyɛde ahorow yi pii ho dwuma yiye koraa.
11 Yehowa nso yɛ ɔwofo a ɔwɔ ɔdɔ. Nanso, bere a ommu n’ankasa gyinapɛn ahorow a ɛyɛ pɛ so no, biribiara nni hɔ a ontumi nyɛ mfa nhwɛ n’asase so mma wɔ ɔkwan a eye sen biara so. Enti ne din, Yehowa no, ma yesusuw ne ho sɛ Agya a oye sen biara a yebetumi anya. (Yakobo 1:17) Ankyɛ na Mose ne Israelfo anokwafo nyinaa hui sɛ Yehowa din fata no. Wɔde osuro hwɛe bere a Yehowa bɛyɛɛ Ɔsahene a onni nkogu, abɔde mu tumi nyinaa Wura, Mmarahyɛfo a obiara ne no nsɛ, Ɔtemmufo, Ɔdansifo, aduan ne nsu Mafo, ntama ne mpaboa so Korafo—ne nneɛma foforo pii no.
12. Ɔkwan bɛn so na su a Farao daa no adi wɔ Yehowa ho no yɛ soronko wɔ Mose de ho?
12 Enti Onyankopɔn ama wɔahu ne din ankasa, na waka ne ho nsɛm a ɛyɛ anika akyerɛ yɛn. Wada no adi mpo sɛ nea ɔka fa n’ankasa ho no yɛ nokware. Akyinnye biara nni ho sɛ Onyankopɔn pɛ sɛ yehu no. Dɛn na yɛreyɛ wɔ ho? Ná Mose pɛ sɛ ohu Onyankopɔn. Ɔpɛ a emu yɛ den saa a na Mose wɔ no kyerɛɛ n’asetra kwan, na ɛma ɔbɛnee ne soro Agya no yiye. (Numeri 12:6-8; Hebrifo 11:27) Awerɛhosɛm ne sɛ, Mose bere sofo no mu kakraa bi pɛ na na wɔwɔ ɔpɛ a ɛte saa. Bere a Mose bɔɔ Yehowa din kyerɛɛ Farao no, Misraim hene ɔhantanfo no kae sɛ: ‘Hena ne Yehowa.’ (Exodus 5:2) Farao ampɛ sɛ osua Yehowa ho ade pii. Mmom no, ɔkasa tiaa Israel Nyankopɔn no sɛ obi a ne ho nhia. Adwene a ɛte saa abu so nnɛ. Ɛmma nkurɔfo nhu nokwasɛm titiriw a ɛho hia sen biara no mu biako—sɛ Yehowa ne Amansan Hene.
Amansan Hene Yehowa
13, 14. (a) Dɛn nti na wɔama Yehowa abodin pii wɔ Bible mu, na ebi ne dɛn? (Hwɛ adaka a wɔato din “Yehowa Abodin Ahorow no Bi” no mu.) (b) Dɛn nti na Yehowa nkutoo na ɔfata sɛ yɛfrɛ no “Amansan Hene”?
13 Yehowa tumi sakra ne tebea araa ma enti, ɔwɔ abodin ahorow pii a ɛfata no wɔ Kyerɛwnsɛm mu. Abodin ahorow yi nsen ne din ankasa no; mmom no, ɛkyerɛkyerɛ yɛn nea ne din no gyina hɔ ma ho nneɛma pii. Sɛ nhwɛso no, wɔfrɛ no “Amansan Hene Yehowa.” (2 Samuel 7:22, NW) Saa abodin a ɛkorɔn a epue mpɛn ɔhaha pii wɔ Bible mu no kyerɛ yɛn Yehowa dibea. Ɔno nkutoo na ɔwɔ hokwan sɛ ɔyɛ amansan nyinaa Sodifo. Susuw nea enti a ɛte saa no ho hwɛ.
14 Yehowa da nsow sɛ Ɔbɔadeɛ. Adiyisɛm 4:11 ka sɛ: “[Yehowa, NW], wofata sɛ wugye anuonyam ne nidi ne tumi, efisɛ wo na wobɔɔ nneɛma nyinaa, na wopɛ nti na ɛyeyɛe na wɔbɔe.” Wɔrentumi nka nsɛm akɛse yi mfa obi foforo biara ho. Yehowa na ɔyɛɛ biribiara a ɛwɔ amansan yi mu! Akyinnye biara nni ho sɛ Yehowa fata nidi, tumi, ne anuonyam sɛ Amansan Hene ne nneɛma nyinaa Bɔfo.
15. Dɛn nti na wɔfrɛ Yehowa “mmeresanten hene”?
15 Abodin foforo a wɔde ma Yehowa nkutoo ne “mmeresanten hene.” (1 Timoteo 1:17; Adiyisɛm 15:3) Dɛn na eyi kyerɛ? Ɛyɛ den ma yɛn adwene a ɛtɔ sin no sɛ ɛbɛte ase, nanso Yehowa te hɔ daa wɔ akwan nyinaa so—tete ne daakye. Dwom 90:2 ka sɛ: “Wufi tete akyirikyiri kosi daakye akyirikyiri yɛ Onyankopɔn.” Enti Yehowa nni mfiase; ɔwɔ hɔ bere nyinaa. Wɔfrɛ no “nea ne nna akyɛ” ma ɛfata—na watra ase fi teteete a na obiara nni hɔ anaasɛ ansa na biribi foforo biara a ɛwɔ amansan yi mu reba! (Daniel 7:9, 13, 22) Hena na obetumi aka hokwan a ɔwɔ sɛ Amansan Hene no ho asɛm ma afata?
16, 17. (a) Dɛn nti na yentumi nhu Yehowa, na dɛn nti na ɛnsɛ sɛ ɛno yɛ yɛn nwonwa? (b) Ɔkwan bɛn so na ɛda adi sɛ Yehowa yɛ obi a ɔwɔ hɔ ankasa sen biribiara a yetumi hu anaa yɛde yɛn nsa ka?
16 Nanso, ebinom ka hokwan a ɔwɔ no ho asɛm, sɛnea Farao yɛe no. Asɛm no fã bi ne sɛ nnipa a wɔnyɛ pɛ de wɔn ho to nneɛma a wɔde wɔn ani hu so dodo. Yentumi nhu Amansan Hene no. Ɔyɛ honhom, nnipa ntumi mfa wɔn aniwa nhu no. (Yohane 4:24) Afei nso, sɛ nnipa a yɛyɛ honam ne mogya no de yɛn aniwa hu Yehowa Nyankopɔn a, nea ebefi mu aba no renyɛ papa. Yehowa ankasa ka kyerɛɛ Mose sɛ: “Wuntumi nhu m’anim, efisɛ onipa renhu m’anim nnya nkwa.”—Exodus 33:20; Yohane 1:18.
17 Ɛnsɛ sɛ ɛno yɛ yɛn nwonwa. Ɛda adi sɛ Mose nam ɔbɔfo nanmusifo bi so huu Yehowa anuonyam kakraa bi. Dɛn na efii mu bae? Ɛno akyi no, Mose anim ‘hyerɛn’ kosii bere bi. Israelfo no suroe mpo sɛ wɔbɛhwɛ Mose anim tẽẽ. (Exodus 33:21-23; 34:5-7, 29, 30) Ɛnde, akyinnye biara nni ho sɛ onipa biara ntumi nhwɛ Amansan Hene no a ɔwɔ n’anuonyam nyinaa mu no! So eyi kyerɛ sɛ ɔnyɛ obi a ɔwɔ hɔ ankasa a yebetumi ahu no na yɛde yɛn nsa aka no? Dabi, sɛ nhwɛso no, yegye nneɛma pii a yentumi nhu no tom ntɛm ara sɛ ɛwɔ hɔ—mframa, tumi a ɛma radio kyere nsɛm, ne nsusuwii ahorow. Afei nso, Yehowa te hɔ daa, mmere a etwam, mfirihyia ɔpepepem pii a enni ano mpo, nnya ne so tumi biara! Saa kwan no so no, ɔyɛ obi a ɔwɔ hɔ ankasa sen biribi a yetumi de yɛn nsa ka anaasɛ yɛde yɛn aniwa hu, efisɛ honam fam nneɛma nyin na etumi sɛe. (Mateo 6:19) Nanso, so ɛsɛ sɛ yesusuw no ho sɛ biribi a aniwa ntumi nhu, tumi bi a enni nipasu anaa biribi a N’ankasa Yɛɛ Ne Ho a wɔnte ase? Ma yɛnhwɛ.
Onyankopɔn a Ɔwɔ Nipasu
18. Anisoadehu bɛn na Hesekiel nyae, na “ateasefo” baanan no a wɔbɛn Yehowa no anim no yɛ dɛn ho nsɛnkyerɛnne?
18 Ɛwom sɛ yentumi nhu Onyankopɔn de, nanso nsɛm a ɛyɛ nwonwa bi wɔ Bible mu a ɛma yehu ɔsoro nsɛm kakra. Hesekiel ti a edi kan no yɛ nhwɛso biako. Wɔmaa Hesekiel nyaa Yehowa soro ahyehyɛde no ho anisoadehu, na ohuu ɔsoro teaseɛnam kɛse bi. Nea ɛyɛ nwonwa titiriw ne ahonhom abɔde a wɔwɔ tumi a wɔatwa Yehowa ho ahyia no. (Hesekiel 1:4-10) Saa “ateasefo” yi bɛn Yehowa, na ɛhɔ a wɔwɔ no ka Onyankopɔn a wɔsom no no ho biribi titiriw kyerɛ yɛn. Wɔn mu biara wɔ anim anan—nantwi anim, gyata anim, ɔkɔre anim, ne onipa anim. Ɛda adi sɛ eyinom yɛ Yehowa nipasu atitiriw anan no ho nsɛnkyerɛnne.—Adiyisɛm 4:6-8, 10.
19. Su bɛn na (a) nantwi anim (b) gyata anim (d) ɔkɔre anim ne (e) onipa anim no gyina hɔ ma?
19 Wɔ Bible mu no, wɔtaa de nantwi gyina hɔ ma tumi, na ɛfata saa, efisɛ ɔyɛ aboa a ɔwɔ ahoɔden kɛse. Wɔtaa de gyata nso gyina hɔ ma atɛntrenee, efisɛ nokware atɛntrenee hwehwɛ akokoduru, su a wonim sɛ agyata wɔ. Wonim akɔre yiye sɛ wɔwɔ ani a ehu ade yiye, na ɛma wotumi hu nneɛma nketenkete a ɛwɔ akyirikyiri kilomita pii. Enti ɔkɔre anim no bɛyɛ Onyankopɔn nyansa a ɛma ɔhwɛ ade kɔ akyiri no ho mfonini. Na onipa anim no nso ɛ? Wiɛ, onipa a wɔbɔɔ no Onyankopɔn suban so no yɛ soronko wɔ sɛnea otumi da Onyankopɔn su titiriw—ɔdɔ—adi no mu. (Genesis 1:26) Wɔtaa si Yehowa su ahorow yi—tumi, atɛntrenee, nyansa, ne ɔdɔ—so dua wɔ Kyerɛwnsɛm mu araa ma yebetumi aka ho asɛm sɛ Onyankopɔn su atitiriw.
20. So ɛsɛ sɛ yedwen ho sɛ ebia Yehowa su asakra, na dɛn nti na wubua saa?
20 So ɛsɛ sɛ yɛma ɛhaw yɛn sɛ ebia Onyankopɔn asakra wɔ mfirihyia mpempem pii a atwam fi bere a wɔkaa ne ho asɛm wɔ Bible mu no? Dabi, Onyankopɔn nipasu nsakra. Ɔka kyerɛ yɛn sɛ: “Me [Yehowa, NW], mensakra.” (Malaki 3:6) Sɛ́ anka Yehowa nkate bɛma wasakra ne su no, wada ne ho adi sɛ Agya pa wɔ ɔkwan a ɔfa so di tebea biara ho dwuma no ho. Ne su ahorow a ɛfata sen biara na ɔda no adi. Su ahorow anan no mu no, nea edi mu akoten ne ɔdɔ. Ɛda adi wɔ biribiara a Onyankopɔn yɛ mu. Ɔda ne tumi, atɛntrenee, ne ne nyansa adi wɔ ɔdɔ mu. Nokwarem no, Bible no ka biribi a ɛda nsow fa Onyankopɔn ne saa su yi ho. Ɛka sɛ: “Onyankopɔn ne dɔ.” (1 Yohane 4:8) Hyɛ no nsow sɛ ɛnka sɛ Onyankopɔn wɔ ɔdɔ anaasɛ Onyankopɔn yɛ ɔdɔ. Mmom no, ɛka sɛ Onyankopɔn ne dɔ. Ɔdɔ, ne su titiriw no, na ɛkanyan no wɔ biribiara a ɔyɛ mu.
‘Hwɛ! Yɛn Nyankopɔn Ni’
21. Sɛ yehu Yehowa su ahorow no yiye a, yɛbɛte nka dɛn?
21 So woahu sɛ abofra ketewaa bi ateɛ ne nsa akyerɛ ne papa so de anigye ne obu a edi mũ aka akyerɛ ne nnamfo sɛ, “Me papa ni” pɛn? Onyankopɔn asomfo wɔ biribiara a wobegyina so ate nka saa wɔ Yehowa ho. Bible hyɛ bere bi a nnipa anokwafo bɛteɛm sɛ: ‘Hwɛ! Yɛn Nyankopɔn ni’ ho nkɔm. (Yesaia 25:8, 9) Dodow a wote Yehowa su ahorow ase no, dodow no ara na wobɛte nka sɛ wowɔ Agya a oye sen biara.
22, 23. Bible no ka yɛn soro Agya no ho asɛm dɛn, na yɛyɛ dɛn hu sɛ ɔpɛ sɛ yɛbɛn no?
22 Ɛmfa ho nea nyamesomfo ne nyansapɛfo a wɔyɛ katee akyerɛkyerɛ no—Agya yi nyɛ obi a onni tema, anaasɛ ɔmpɛ nnipa. Ɛyɛ den sɛ yɛbɛbɛn Onyankopɔn a onni tema, na Bible no nka yɛn soro Agya no ho asɛm sɛ ɔte saa. Mmom no, ɛfrɛ no ‘anigye Nyankopɔn.’ (1 Timoteo 1:11) Ɔwɔ su ahorow a ɛyɛ den ne nea edwo. Sɛ n’abɔde a wonim nyansa bu n’akwankyerɛ a wɔn yiyedi nti ɔde ama no so a, ‘ɛyɛ no yaw ne komam.’ (Genesis 6:6; Dwom 78:41) Nanso, sɛ yɛyɛ yɛn ade nyansam sɛnea N’asɛm kyerɛ a, yɛma ne ‘koma tɔ ne yam.’—Mmebusɛm 27:11.
23 Yɛn Agya no pɛ sɛ yɛbɛn no. N’asɛm hyɛ yɛn nkuran sɛ ‘yɛnhwehwɛ Yehowa sɛ ebia yɛbɛte ne nka na yɛahu no, nso ɔne yɛn mu biara ntam kwan nware.’ (Asomafo no Nnwuma 17:27) Nanso, ɛbɛyɛ dɛn na nnipa atumi abɛn Amansan Hene no?


c: text/html

text:
Adɛn Nti na Ɛsɛ sɛ Yɛbɔ Mpaeɛ wɔ Yesu Din Mu?
Nea Bible ka
Ɛsɛ sɛ yɛbɔ mpaeɛ wɔ Yesu din mu ɛfisɛ ɛno nko ara na ɛbɛma Onyankopɔn atie yɛn mpaebɔ. Yesu kaa sɛ: “
Mene ɛkwan no ne nokorɛ no ne nkwa. Obiara mma Agya no nkyɛn gye sɛ ɔnam me so.” (Yohane 14:6) Yesu san ka kyerɛɛ n’asomafoɔ anokwafoɔ no sɛ: “
Nokorɛ, nokorɛ, mese mo sɛ, biribiara a mobɛbisa Agya no ɔde bɛma mo me din mu.”—Yohane 16:23.
Nea ɛdidi so yi ka ho bi nti na ɛsɛ sɛ yɛbɔ mpaeɛ wɔ Yesu din mu
Yɛde hyɛ Yesu ne n’Agya Yehowa Nyankopɔn anuonyam.—Filipifoɔ 2:9-11.
Yɛyɛ saa de kyerɛ sɛ yɛn ani sɔ nhyehyɛeɛ a Onyankopɔn yɛ maa Yesu bɛwu gyee yɛn nkwa no.—Mateo 20:28; Asomafoɔ Nnwuma 4:12.
Yɛde kyerɛ sɛ yɛgye tom sɛ Yesu pɛ ne Onyankopɔn ne nnipa ntamgyinafoɔ.—Hebrifoɔ 7:25.
Yɛde kyerɛ sɛ yɛn ani sɔ Yesu dwumadie sɛ Ɔsɔfo Panyin a ɔbɛtumi aboa yɛn ma yɛne Onyankopɔn ntam ayɛ papa.—Hebrifoɔ 4:14-16.

robotstxt: allowed

filter: keep


text:
NSԐMMISA WƆTAA BISA FA NOKWARE NO SUSUWDUA HO
MEPԐ SԐ MISUA PII FA BIBLE NO HO NTI M’AFI ASE NE YEHOWA ADANSEFO REYԐ ADESUA. Wadaadaa me?
MAPIRA NA AFEI MAYE BASAA NANSO MISURO SԐ MԐFI MU. Dɛn na ebesi saa Yehowa Adansefo yɛ nokware?
MENUA YEHOWA DANSENI AKUM NEHO. So Yehowa De befiri?
BIBLE NKYERԐASE BԐN NA MOKAMFO MA?
MԐYԐ DԐN ANYA OBI NE ME ASUA BIBLE NO?
I’MEREDWINNWEN HO SԐ MԐSAN AKƆKA YEHOWA ADANSEFO HO NANSO…Minhu sɛsaa eyi ankasa ne Nokware no anaasɛ ɛnyɛ no. Mepa Mo kyɛw Mobetumi boa me?
MEYԐ OBI A MENNYE ONYANKOPƆN YEBEHU NO NNI NA MENE ME YEHOWA DANSENI DAMFO REYԐ ADESUA. Dɛn nsɛnnennen na Ԑsɛ sɛ Mehwɛ kwan sɛ migyae adesua no efisɛ mennye Onyankopɔn nni a?
WƆTOO ME MMƆNNAA SԐ ABOFRA WƆ YEHOWA ADANSEFO MU. So Yehowa Dwin ho mpo?
SAA YEHOWA KYI MMARIMA NE MMARIMA ADAPAADE A, DԐN NTI NA ƆBƆƆ ME SEYE?
MAYԐ BASAA: HENA NE ONYANKOPƆN? Mewɔ Kristoni mame ne Yehowa Danseni papa. Hena na Mennye no nni?
ԐBԐYԐ DԐN NA OBI AGYE ADI SԐ YESU YԐ ONYANKOPƆN?
DԐN NTI NA KRISTOFO BƆ YESU DIN SԐ ANKA YEHOWA MMOM?
M’ANOYI WƆ YEHOWA ANIM-Dɛn ne W’anoyi?
Click edit button to change this text.
This post is also available in:
Spanish Portuguese Czech Italian Russian Borɔfo


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Hebrifo 5:1-14
5 Na ɔsɔfo panyin biara a woyi no fi nnipa mu no, wɔhyɛ no sɔfo ma ɔyɛ Onyankopɔn som adwuma+ ma nnipa na ɔde bɔne ho ayɛyɛde ne afɔrebɔde ama.+2 Otumi ne nnipa a wonnim na wɔfom di no bɔkɔɔ, efisɛ n’ankasa nso mmerɛwyɛ atwa ne ho ahyia,+3 na ɛno nti na ɛsɛ sɛ ɔbɔ bɔne ho afɔre ma ne ho sɛnea ɔbɔ ma ɔmanfo no ara.+4 Afei nso, obi ankasa mma ne ho saa nidi yi,+ na mmom gye sɛ Onyankopɔn afrɛ no+ sɛnea ɔfrɛɛ Aaron+ no.5 Saa ara na Kristo nso anhyɛ ne ho anuonyam+ ammɛyɛ ɔsɔfo panyin,+ na mmom nea ɔhyɛɛ no anuonyam+ no ne nea ɔka faa ne ho sɛ: “Woyɛ me ba; me na ɛnnɛ mayɛ w’agya.”+6 Saa ara na ɔka wɔ baabi foforo nso sɛ: “Woyɛ ɔsɔfo daa wɔ Melkisedek kwan so.”+7 Bere a Kristo wɔ ɔhonam mu no, ɔnam nteɛm a emu yɛ den+ ne nusu so de adesrɛ ne nkotɔsrɛ+ baa Nea na obetumi agye no afi owu mu no anim, na ne nyamesuro+ nti, wotiee no.8 Ɛwom sɛ na ɔyɛ Ɔba de, nanso osuaa osetie fii amane a ohui no mu;+9 na bere a wɔma owiee pɛyɛ+ no, afei na wabɛyɛ nea wɔn a wɔyɛ osetie+ ma no nyinaa daa nkwagye+ hyɛ ne nsa,10 efisɛ Onyankopɔn ankasa frɛ no ɔsɔfo panyin wɔ Melkisedek kwan so.+11 Yɛwɔ ne ho nsɛm pii ka a ne nkyerɛkyerɛmu yɛ den, efisɛ moyɛ nyaa wɔ asɛm tie ho.+12 Nokwarem no, bere no nti ɛsɛ sɛ anka moyɛ akyerɛkyerɛfo,+ nanso ehia sɛ obi san fi ase bio kyerɛkyerɛ mo Onyankopɔn nsɛm kronkron+ mu mfitiasesɛm;+ na moayɛ nnipa a wohia nufusu, ɛnyɛ aduan a ɛyɛ den.+13 Na obiara a onum nufu no nnim trenee asɛm no, efisɛ ɔyɛ akokoaa.+14 Nanso aduan a ɛyɛ den yɛ wɔn a wɔn ho akokwaw no dea, wɔn a wɔde wɔn adwene+ yɛ adwuma nti wɔatete no ma etumi hu papa ne bɔne mu nsonsonoe.+


text:
Adesua 92: Yesu Nyan Awufo
ABEAWA a wuhu wɔ ha no adi mfe 12. Yesu kura ne nsam, na ne maame ne ne papa gyina ne nkyɛn. Wunim nea enti a wɔn ani agye saa? Ma yɛnhwɛ.
Abeawa no papa yɛ onipa titiriw a wɔfrɛ no Yairo. Da koro ne babea yaree, na wɔde no too mpa so. Nanso ne ho antɔ no. Ne yare no mu yɛɛ den. Ɛhaw Yairo ne ne yere kɛse, efisɛ na ɛte sɛ nea wɔn ba no bewu. Ɔyɛ wɔn babea koro pɛ. Enti Yairo kɔhwehwɛɛ Yesu. Na wate anwonwade a Yesu yɛ no ho asɛm.
Bere a Yairo huu Yesu no, na nnipa pii atwa ne ho ahyia. Nanso Yairo faa nnipa dɔm no mu kɔhwee Yesu nan ase. Ɔkae sɛ: ‘Me babea yare paa. Mesrɛ wo, bɛsa no yare ma me.’ Yesu kae sɛ ɔbɛkɔ.
Bere a wɔnam rekɔ no, dɔm no kɔɔ so kyeree no so. Mpofirim ara Yesu gyinae. Obisae sɛ: ‘Hena na ɔde ne nsa kaa me?’ Yesu tee nka sɛ ahoɔden bi afi no mu kɔ, enti na onim sɛ obi de ne nsa aka no. Nanso ɛyɛ hena? Ɛyɛ ɔbea bi a na wayare bɛyɛ mfe 12. Obesoo Yesu atade mu, na ne ho tɔɔ no!
Eyi maa Yairo ani gyei, efisɛ na otumi hu sɛnea ɛyɛ mmerɛw ma Yesu sɛ ɔbɛsa obi yare. Nanso ankyɛ na ɔbɔfo bi bae. Ɔka kyerɛɛ Yairo sɛ: ‘Nhaw Yesu bio. Wo babea no awu.’ Yesu tee eyi na ɔka kyerɛɛ Yairo sɛ: ‘Nni awerɛhow, obenya nkwa.’
Bere a wokoduu Yairo fie no, na nkurɔfo no resu, na wɔredi awerɛhow kɛse. Nanso Yesu kae sɛ: ‘Munnsu. Abofra no nwui. Wada ara kwa.’ Nanso wɔserewee na wodii Yesu ho fɛw, efisɛ na wonim sɛ wawu.
Afei Yesu de abeawa no papa ne ne maame, ne n’asomafo no baasa kaa ne ho kɔɔ ɔdan a abofra no da mu no mu. Osoo ne nsam kae sɛ: ‘Sɔre!’ Na onyanee, sɛnea wuhu wɔ ha no. Ɔsɔree na ofii ase nantewee! Ɛno nti na ne papa ne ne maame ani agye saa no.
Ɛnyɛ oyi ne onipa a odi kan a Yesu nyan no fii awufo mu. Nea odi kan a Bible ka ne ho asɛm ne okunafo bi a ɔte Nain kurom no babarima. Akyiri yi Yesu nyan Lasaro, Maria ne Marta nuabarima no, fii awufo mu. Bere a Yesu bedi tumi sɛ ɔhene a Onyankopɔn de no asi hɔ no, ɔbɛma nnipa pii a wɔawuwu asan aba nkwa mu bio. So eyi nyɛ anigye?
Luka 8:40-56; 7:11-17; Yohane 11:17-44.
Nsɛmmisa
- Abeawa a ɔwɔ mfonini no mu no papa ne hena, na dɛn na ama ɔne ne yere ahaw?
- Dɛn na Yairo yɛe bere a ohuu Yesu no?
- Dɛn na esii bere a Yesu rekɔ Yairo fie no, na nkra bɛn na Yairo nsa kae wɔ ɔkwan so?
- Adɛn nti na nnipa a wɔwɔ Yairo fie no serew Yesu?
- Bere a Yesu de n’asomafo baasa ne abeawa no papa ne ne maame kaa ne ho kɔɔ abeawa no dan mu no, dɛn na Yesu yɛe?
- Hena bio na na Yesu anyan no afi awufo mu, na dɛn na eyi kyerɛ?
Nsɛmmisa foforo
- Kenkan Luka 8:40-56.
Ɔkwan bɛn so na Yesu daa ayamhyehye ne ntease adi kyerɛɛ ɔbea a na mogya retu no no, na dɛn na Kristofo mpanyimfo a wɔwɔ hɔ nnɛ betumi asua afi mu? (Luka 8:43, 44, 47, 48; Lev. 15:25-27; Mat. 9:12, 13; Kol. 3:12-14)
- Kenkan Luka 7:11-17.
Adɛn nti na wɔn a wɔahwere wɔn adɔfo wɔ owu mu no betumi anya awerɛkyekye kɛse afi nea Yesu yɛ maa okunafo a ofi Nain no mu? (Luka 7:13; 2 Kor. 1:3, 4; Heb. 4:15)
- Kenkan Yohane 11:17-44.
Ɔkwan bɛn so na Yesu daa no adi sɛ mfomso nni ho sɛ yebedi awerɛhow bere a yɛn dɔfo bi awu no? (Yoh. 11:33-36, 38; 2 Sam. 18:33; 19:1-4)


text:
Marko 7Nkwa Asem (NA-TWI)
Honhom mu ahotew
7 Da bi, Farisifo mpanyin bi ne mmara no akyerɛkyerɛfo fi Yerusalem baa Yesu nkyɛn bɛpɛɛ no asɛm. 2 Woduu hɔ no, wohui sɛ n’asuafo no bi redidi a wɔanhohoro wɔn nsa, wɔ ɔkwan a Farisifo no fa so hohoro wɔn nsa, ansa na wɔadidi no so. 3 Na Yudafo no, ne titiriw no, Farisifo no, nnidi da gye sɛ wɔahohoro wɔn nsa ho nyinaa, sɛnea wɔn amanne kyerɛ, ansa na wɔadidi. 4 Na sɛ wofi gua so ba a, wɔhohoro wɔn nsa ansa na wɔadidi. Eyi yɛ mmara bebree a wofi tete adi so no mu baako. Na mmara no bi ne sɛ, wɔhohoro nkuruwa, asɛn ne nwowa mu.
5 Enti, mmara no akyerɛkyerɛfo no bisaa Yesu se, “Adɛn nti na w’asuafo no nni yɛn amanne a efi tete no so? Efisɛ, wodidi a, wonni kan nhohoro wɔn nsa sɛnea amanne kyerɛ no.”
6 Yesu buaa wɔn se, “Mo nyaatwomfo! Asɛm a Yesaia ka faa mo ho se, ‘Saa nnipa yi de wɔn ano na edi me ni, nanso wɔn koma mmɛn me ho babiara. 7 Wɔsom me kwa, na wɔn nkyerɛkyerɛ yɛ nnipa nsa ano mmara’ no yɛ nokware turodoo! 8 Mugyaw Onyankopɔn mmara a wahyehyɛ no de mo ankasa mo amanne si ananmu. 9 Moahyɛ da sɛ mobɛpo Onyankopɔn mmara no, na moatiatia so, ama mo amanne no atim.
10 “Ɛho nhwɛso bi ne sɛ, Mose nam Onyankopɔn a ɔde mmara a ɛka se, ‘Di wo agya ne wo na ni’ no maa mo! Ɔkae se, obiara a ɔbɛkasa atia n’agya anaa ne na no, ɛsɛ sɛ wokum no. 11 Nanso, muse, eye sɛ obi bɛka akyerɛ n’agya anaa ne na a ade bi hia no no se, ‘Merentumi mmoa mo! Efisɛ, mede nea anka ɛsɛ sɛ mede ma mo no, ama Onyankopɔn.’ 12 Enti, mubu Onyankopɔn mmara a ɔhyɛɛ no so, sɛnea ɛbɛyɛ a mubetumi abɔ mo amanne ho ban. 13 Eyi yɛ nhwɛso baako pɛ. Nanso, bebree ka ho.”
14 Afei, Yesu frɛɛ nnipakuw no baa ne nkyɛn, ka kyerɛɛ wɔn se, “Mo nyinaa muntie asɛm a mereka yi yiye, na monte ase. 15 Ade biara a ɛkɔ onipa mu no, ngu ne ho fi. Na mmom, nea ebefi onipa mu aba no, na egu ne ho fi. 16 Nea ɔwɔ aso a obetie no ntie.”
17 Afei, Yesu fii nnipakuw no mu kɔɔ fie no, n’asuafo no bisaa no asɛm a ɔkae no ase.
18 Obisaa wɔn se, “Mo nso monte asɛm a mekae no ase? Munhu sɛ, nea mudi no ngu mo ho fi anaa? 19 Efisɛ, nea mudi biara no ne mo koma nni hwee yɛ, na mmom, ɛfa ɔyafunu no mu kɛkɛ.”
20 Ɔtoaa so se, “Nea mudwen no na ɛhaw ɔkra no. 21 Afei, nea efi nnipa koma mu ba no, ɛde adwemmɔne, korɔn, awudi, aguamammɔ, 22 adifudepɛ, amumɔyɛ, nsisi, ahohwi, anibere, abususɛm, ahantan ne nkwaseasɛm ba. 23 Saa nnebɔne yi nyinaa fi onipa mu na ɛba, na ɛnonom na egu onipa ho fi a, enti ɛmma ɔmfata Onyankopɔn anim no.”
Ɔbea bi gyidi
24 Yesu fi hɔ no, ɔkɔɔ Tiro ne Sidon fam pɛe sɛ ɔkɔhyɛ hɔ komm a, obiara nte ne nka, nanso anyɛ ye. Da a oduu hɔ ara pɛ, na nkurɔfo tee ne nka sɛ waba hɔ.
25 Ɛhɔ ara na ɔbea bi a hohommɔne hyɛ ne babea ketewa bi mu baa ne nkyɛn. Na wate Yesu nka enti, obebuu no nkotodwe. 26 Ɔbea no srɛɛ no sɛ ontu saa hohommɔne no mfi ne ba no mu mma no. Na saa ɔbea yi yɛ Siro - Foinikeni.
27 Yesu ka kyerɛɛ no se, “Ɛsɛ sɛ mma mee ansa. Na enye sɛ wɔde mma aduan ma akraman.”
28 Ɔbea no nso buaa no se, “Owura, ɛyɛ nokware de, nanso ɛyɛ a wɔde aduan a aka wɔ mmofra no prɛte mu no bi ma akraman a, wɔhyehyɛ ɔpon no ase no.”
29 Yesu ka kyerɛɛ no se, “Wo mmuae pa no nti, masa wo babea no yare. Kɔ fie. Hohommɔne no afi ne mu afi.”
30 Oduu fie no, ohui sɛ ne babea no da mpa so dinn a, honhommɔne no afi ne mu ampa ara.
Mumu sotifo bi ayaresa
31 Yesu fi Tiro no, ɔfaa Sidon mansin a emu nkurow yɛ du no so, beduu Galilea po so. 32 Wɔde ɔsotifo bi a ɔsan yɛ mumu brɛɛ no. Wɔn a wɔwɔ hɔ no nyinaa srɛɛ Yesu sɛ, ɔmfa ne nsa nka ɔyarefo no, na ɔnsa no yare.
33 Yesu soo ne mu de no fii nnipakuw no mu. Afei, ɔde ne nsateaa hyɛɛ ɔbarima no asom, tew ntasu de kaa ne tɛkrɛma. 34 Ɔhwɛɛ soro, guu ahome teɛɛm se, “Hefata!” Ase ne Bue. 35 Amonom hɔ ara, ɔbarima no tumi tee asɛm, kasae!
36 Yesu bɔɔ nnipakuw no ano se, wɔmmɔ asɛm no dawuru nkyerɛ obiara. Nanso, mpɛn dodow a ɔbraa wɔn no, na trɛw ara na wɔn nso wɔretrɛw asɛm no mu. 37 Saa asɛm yi maa wɔn ho dwiriw wɔn yiye. Enti, wɔkae se, “Yesu yɛ biribiara yiye. ɔma asotifo te asɛm, na mumu nso kasa!”


text:
So Wunim?
Ɛyɛ nokware sɛ tete no, na obi tumi kodua nwura bɔne wɔ ne yɔnko afuw mu?
YESU kae wɔ Mateo 13:24-26 sɛ: “Ɔsoro ahenni te sɛ ɔbarima bi a oguu aba pa wɔ n’afuw mu. Bere a nnipa adeda no, ne tamfo ba beduaa nwura bɔne wɔ awi no mu na ogyaw hɔ kɔe. Bere a eyiyii ahaban na ɛsow aba no, nwura bɔne no nso yii ne ho adi.” Asɛm a Yesu de yɛɛ mfatoho no, akyerɛwfo binom nnye ntom sɛ na ɛyɛ asɛm a etumi si ankasa. Nanso, tete Roma mmara nhoma ahorow ma yehu sɛ asɛm a Yesu de yɛɛ mfatoho no, na etumi si ankasa.
Bible nsɛm asekyerɛ nhoma bi ka sɛ, “Sɛ obi fom wo, na wukodua nwura bɔne a ɛte sɛ nkyɛnkyɛmma wɔ n’afuw mu sɛ wode retua no ka a, . . . na ɛyɛ bɔne wɔ Romafo mmara mu. Esiane sɛ na wei ho mmara wɔ hɔ nti, yebetumi aka sɛ na saa adeyɛ no taa si.” Mmaranimfo Alastair Kerr kyerɛkyerɛɛ mu sɛ, wɔ afe 533 Y.B. no, Roma Hempɔn Justinian tintim ne nhoma a ɔtoo din Digest no. Ná Romafo mmara ne atemmufo a wɔtenaa ase tete no (bɛyɛ afe 100-250 Y.B.) atemmusɛm bi na ɛwom. Sɛnea nhoma no (Digest, 9.2.27.14) ka no, ɔtemmufo Ulpian kaa asɛm bi a Roma ɔmanyɔfo Celsus dii wɔ afeha a ɛto so mmienu ho asɛm. Na obi akodua nwura wɔ obi foforo afuw mu ama ne nnɔbae asɛe. Digest nhoma no ka mmara kwan a na afuw no wura betumi afa so anya mpatade bi afi nea okoguu nwura bɔne wɔ n’afuw no mu no hɔ wɔ ne nnɔbae a ɛsɛee no ho.
Nneyɛe bɔne a ɛte saa a ɛkɔɔ so wɔ Roma ahemman no mu tete no kyerɛ sɛ, na asɛm a Yesu kae no tumi si ankasa.
Romafo no maa Yudafo mpanyimfo a na wɔwɔ Yudea no ahofadi wɔ asomafo no bere so. Ná ahofadi no kodu he?
ASOMAFO no bere so no, na Romafo na wodi Yudea so. Amrado a asraafo dodow bi hyɛ n’ase na na osi Romafo no ananmu di Yudea mantam no so. Nea na ehia amrado no paa ne sɛ obegyigye tow ama Roma man no na wahwɛ ama asomdwoe atena ɔmantam no mu. Ná Romafo no hwɛ sɛ wobesiw nsɛmmɔnedi ano na wɔatwe wɔn a wɔde basabasayɛ ba aso. Sɛ weinom da nkyɛn a, na Romafo no taa gyaw ɔman no sohwɛ hyɛ Yudafo atumfoɔ no nsa.
Ná Sanhedrin no yɛ Yudafo asɛnnibea kunini. Sanhedrin no mufo ara nso na na wɔyɛ abaguafo a wɔhwɛ toto Yudafo no mmara ho nsɛm. Ná asɛnnibea nketewa nso wɔ Yudea mantam no nyinaa mu. Sɛ obi wɔ asɛm tia ne yɔnko anaasɛ obi kodi nsɛmmɔne bi a, ɛbɛyɛ sɛ na saa asɛnnibea nketewa yi na na edi onii no asɛm. Ná Roma atumfoɔ no mfa wɔn ho nhyehyem. Nanso, na Romafo no mma Yudafo asɛnnibea ahorow no tumi sɛ wonni nsɛmmɔnedifo asɛm mmu wɔn kumfɔ. Romafo no nkutoo na na wotumi yɛ saa. Nanso, bere a Sanhedrin no dii Stefano asɛm na wɔma wosiw no abo no de, wɔankogye tumi amfi Romafo no hɔ.
Ná Yudafo Sanhedrin no wɔ tumi paa. Nanso, sɛnea ɔbenfo Emil Schürer kae no, tumi a na Sanhedrin no wɔ nyinaa akyi no, “na Romafo no tumi tu asɛm bi ho anammɔn a wɔmmɔ wɔn amanneɛ, titiriw bere a wosusuw sɛ obi ayɛ biribi atia Roma atumfoɔ no.” Ɛho nhwɛso ne bere a ɔsahene Klaudio Lisia kɔkyeree ɔsomafo Paulo a na ɔyɛ Roma man ba no.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Deuteronomium 25:1-19
25 “Sɛ asɛm bi si mmarima baanu ntam+ na wɔde ba atemmufo+ anim a, wommu wɔn atɛn; wommu nea n’asɛm yɛ dɛ no bem na wommu nea n’asɛm nyɛ dɛ no fɔ.+2 Sɛ ɛfata sɛ wɔhwe nea odi fɔ+ no a, ɔtemmufo no mma ɔnna hɔ wɔ n’anim na ɔmmɔ no mmaa+ dodow a ɛne ne bɔne no sɛ.3 Mmaa aduanan na ɔmmɔ no; ɔmmma ɛmmmoro so. Anyɛ saa na ɔhwe no boro so a,+ wo nua anim begu ase wɔ w’anim.4 “Nkyekyere nantwi ano bere a ɔreporow awi.+5 “Sɛ anuanom bi wɔ hɔ na biako wu bere a onni ba a, ɛnsɛ sɛ nea wawu no yere kɔware abɔntensoni. Mmom ne kunu nua no nkɔ ne ho na ɔnware no na ɔnyɛ okunu nua asɛde.+6 Na ɔmfa ne nua a wawu no din nto abofra a ɔbea no bedi kan awo no no so+ na ne nua no din anyera amfi Israel.+7 “Na sɛ ɔbarima no mpɛ sɛ ɔware ne nua yere no a, ɛnde okunafo no nkɔ mpanyimfo nkyɛn wɔ kurow no pon ano+ na ɔnka nkyerɛ wɔn sɛ, ‘Me kunu nua no mpɛ sɛ ɔma ne nua din tena Israel. Ɔmpɛ sɛ ɔware me yɛ okunu nua asɛde.’8 Afei ne kurom mpanyimfo no mfrɛ no nkasa nkyerɛ no, na onnyina wɔn anim nka sɛ, ‘Mempɛ sɛ meware no.’+9 Ɛba saa a, ɔbea no nyi ne kunu nua no nan ase mpaboa wɔ mpanyimfo no anim+ na ɔmfe ntasu ngu n’anim+ nka nkyerɛ no sɛ, ‘Saa na ɛsɛ sɛ wɔyɛ obi a ɔmpɛ sɛ ɔkyekye ne nua fie.’+10 Afei edin a wɔde bɛfrɛ no wɔ Israel ne ‘Nea wɔayi ne mpaboa no fie.’11 “Sɛ mmarima baanu reko na obiako yere ba sɛ ɔrebegye ne kunu afi nea ɔreboro no no nsam, na oso ne barima mu a,+12 twa ne nsa. Nhu no mmɔbɔ.+13 “Mfa nkaribo ahorow abien,+ kɛse ne ketewa, nhyɛ wo kotoku mu.14 Mfa efa susude ahorow abien,+ kɛse ne ketewa, mma wo fie.15 Fa nkaribo a ɛteɛ susuw biribiara pɛpɛɛpɛ, na saa ara na nya efa susude a ɛteɛ na ɛyɛ pɛ, na wo nkwa nna aware wɔ asase a Yehowa wo Nyankopɔn de ama wo no so.+16 Yehowa wo Nyankopɔn kyi obiara a ɔyɛ saa, obiara a osisi afoforo biara.+17 “Kae nea Amalek de yɛɛ mo bere a mufi Egypt reba no.+18 Kae sɛnea wonam kwan so a woabrɛ na woahodwow no ɔbɛtow hyɛɛ wɔn a wɔaka akyi no so twaa wɔn gui no; wansuro Onyankopɔn.+19 Enti sɛ wudu asase a Yehowa wo Nyankopɔn de ama wo no so na Yehowa wo Nyankopɔn ma wode wo ho fi w’atamfo a wɔatwa wo ho ahyia no nsam a,+ popa Amalek ho nkae biara fi ɔsoro ase.+ Mma wo werɛ mmfi.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yesaia 24:1-23
24 Hwɛ, Yehowa resɛe asase no ma ada mpan.+ Wadan asase no ani abutuw+ ama ɛsofo ahwete.+2 Ɔmanfo ne ɔsɔfo tebea bɛyɛ pɛ; akoa ne ne wura bɛyɛ pɛ; afenaa ne n’awuraa bɛyɛ pɛ; nea ɔretɔ ne nea ɔretɔn bɛyɛ pɛ; nea ɔde fɛm ne nea ɔfɛm bɛyɛ pɛ; nea ogye mfɛntom ne nea otua mfɛntom bɛyɛ pɛ.+3 Asase no bɛda mpan na wɔbɛfa so nneɛma nyinaa,+ efisɛ Yehowa ankasa na waka.+4 Asase no redi awerɛhow+ na abotow. Asase no akisa na abotow. Na asase no so akɛsefo akisa.+5 Asase no sotefo ama ho agu fĩ.+ Wɔakwati mmara no,+ wɔasesa ahyɛde no,+ na wɔabu daa apam no so.+6 Eyi nti na nnome amene asase no,+ na wɔn a wɔte so no di fɔ. Ɛno nti na asase no sofo so ahuan no, na aka ateasefo kakraa bi.+7 Nsã foforo redi awerɛhow, bobe akisa,+ na wɔn a wɔn koma ani agye nyinaa si apini.+8 Mpintin mu ahurusidi aba awiei, ahosɛpɛwfo dede to atwa, na sanku mu ahurusidi aba awiei.+9 Wɔmfa dwonto nnom nsã, na mmosã yɛ nsanomfo anom nwene.10 Kurow a ɛda mpan no, wɔadwiriw agu;+ wɔato fie biara mu, na obi ntumi nkɔ mu.11 Wosu nsã kɔm wɔ mmɔnten so. Anigye nyinaa atwam kɔ, na asase no so ahurusidi atu ayera.+12 Ahodwiriwde nko na aka kurow no mu, na wɔabubu ɔpon no pasaa.+13 Saa na ɛbɛto asase ne nnipa no. Ɛbɛyɛ sɛ nea wɔrewosow ngodua,+ te sɛ nea wɔatew bobe awie na wɔresesaw ase.+14 Wɔbɛma wɔn nne so adi ahurusi. Na Yehowa kɛseyɛ nti wɔbɛbɔ ose afi po so.+15 Eyi nti wɔbɛhyɛ Yehowa anuonyam+ wɔ hann fibea,+ na wɔbɛbɔ Israel Nyankopɔn Yehowa din+ wɔ po so nsupɔw so.16 Yɛte nnwom fi asase no so akyirikyiri+ sɛ: “Anuonyam nka Ɔtreneeni no!”+Na meka sɛ: “Mafɔn,+ mafɔn! Asɛm ato me! Nkontompofo di nkontomposɛm.+ Nkontompofo nam nkontompo so di nkontomposɛm.”+17 Wo a wote asase so, ehu ne amoa ne afiri wɔ hɔ ma wo.+18 Na obiara a ɔbɛte ahude nka a obeguan no bɛhwe amoa mu, na obiara a obefi amoa mu no, afiri beyi no.+ Ɔsoro mfɛnsere bebue+ na asase nnyinaso awosow.+19 Asase no mu apae, asase no wosow, na asase no hinhim.+20 Asase no hinhim sɛ ɔsabofo, na ɛtɔ kɔ afã afã te sɛ ɔwɛmfo apata.+ N’amumɔyɛsɛm ayɛ no so duru,+ na ɛbɛhwe ase a ɛrensɔre bio.+21 Saa da no Yehowa bebu ɔsoro asraafo atɛn wɔ soro, na obebu asase so ahene atɛn wɔ fam.+22 Wɔbɛboaboa wɔn ano sɛnea wɔboaboa nneduafo ano gu amoa mu,+ na wɔbɛto wɔn mu ahyɛ afiase,+ na nna bebree akyi no, wɔbɛdan aba wɔn so.+23 Ɔsram anim agu ase, na owia ani awu,+ efisɛ asafo Yehowa di hene+ anuonyam+ mu wɔ Bepɔw Sion+ so ne Yerusalem, ne mpanyimfo anim.


text:
KRISTOFO ABRABƆ
Nsakrae Ba W’asetenam a, Kɔ So Ma W’ani Nna Hɔ, na Keka Wo Ho wɔ Nyankopɔn Som Mu
Nsakrae de, yɛrentumi nyɛ ho hwee, titiriw wɔ nna a edi akyiri yi mu. (1Ko 7:31) Nsakrae no bi wɔ hɔ a, yɛhwɛ kwan. Ebi nso ba mpofirim. Ebi ye, ebi nso nye. Nanso sɛnea ɛte biara no, nsakrae betumi aka yɛn som, na asɛe yɛne Yehowa ntam. Ɛnde, sɛ nsakrae ba a, dɛn na ɛbɛboa yɛn ma yɛn ani akɔ so ada hɔ, na yɛakeka yɛn ho wɔ Nyankopɔn som mu? Monhwɛ video a yɛato din Yegyinaa Pintinn Honhom Fam Ɛmfa Ho sɛ na Yɛretu Akɔtena Beae Foforo, na mummua nsɛmmisa yi:
Afotu bɛn na onua bi de maa agya no?
Ná nnyinasosɛm a ɛwɔ Mateo 7:25 no fa abusua no tebea no ho sɛn?
Ntotoe bɛn na abusua no yɛ faa beae foforo a na wɔrekɔtena no ho, na ɛboaa wɔn sɛn?
Asafo ne asasesin foforo a abusua no kɔɔ mu no, dɛn na ɛboaa wɔn ma wotumi de anigye tenaa mu?
Nsakrae akɛse a aba m’asetenam nnansa yi no bi ni:
Mɛyɛ dɛn de nnyinasosɛm a ɛwɔ video no mu ayɛ adwuma wɔ m’asetenam?


text:
TI 119
Yesu Ne Ɛkwan no, Nokorɛ no ne Nkwa
YESU REKƆ AKƆSIESIE BAABI
ƆHYƐƐ N’AKYIDIFO BƆ SƐ ƆBOAFO BI BƐBA
AGYA NO YƐ KƐSE SEN YESU
Bere a Yesu ne asomafo no wiee nkae adidi no, ɔka kyerɛɛ wɔn wɔ abansoro dan no mu sɛ: “Mommma mo akoma nntu. Monnya Onyankopɔn mu gyidie, monnya me nso me mu gyidie.”—Yohane 13:36; 14:1.
Yesu kaa asomafo dubaako no koma too wɔn yam sɛ kɔ a ɔrebɛkɔ no, ɛnsɛ sɛ wɔma ɛhaw wɔn. Ɔkaa sɛ: “Tenabea pii wɔ m’Agya fie. . . . Sɛ mekɔ kɔsiesie baabi ma mo a, mɛba bio na magye mo aba me nkyɛn, na baabi a mewɔ no, mo nso moaba hɔ.” Nanso na asomafo no nnim sɛ ɔreka ne sorokɔ ho asɛm. Enti ɔsomafo Toma bisaa no sɛ: “Awurade, yɛnnim baabi a worekɔ. Ɛbɛyɛ dɛn na yɛahunu kwan no?”—Yohane 14:2-5.
Yesu buaa sɛ: “Mene ɛkwan no ne nokorɛ no ne nkwa.” Sɛ obi pɛ sɛ ɔkɔ Agya no nkyɛn wɔ soro a, gye sɛ ɔgye Yesu ne ne nkyerɛkyerɛ tom na ɔdi n’anammɔn akyi. Yesu kaa sɛ: “Obiara mma Agya no nkyɛn gye sɛ ɔnam me so.”—Yohane 14:6.
Nkɔmmɔ no rekɔ so no, na Filipo atɛɛ n’aso retie, na ɔbisaa sɛ: “Awurade, kyerɛ yɛn Agya no, na ɛno ara dɔɔso ma yɛn.” Ebia na Filipo pɛ sɛ Yesu yi anisoadehu bi a ɛfiri Onyankopɔn hɔ kyerɛ no te sɛ nea Mose, Elia ne Yesaia hui no. Nanso nea na asomafo no wɔ no, na ɛkyɛn anisoadehu koraa. Yesu maa emu daa hɔ sɛ: “Berɛ tenten a me ne mo atena yi nyinaa wonnya nhunuu me, Filipo? Deɛ wahu me no ahunu Agya no nso.” Sɛnea Agya no suban te no, saa pɛpɛɛpɛ na Yesu nso suban te, enti sɛ obi ne Yesu bɔ na ɔhu sɛnea ɔte a, ɛte sɛ nea wahu Agya no. Nanso Agya no yɛ kɛse sen Ɔba no, efisɛ Yesu kaa sɛ: “Nsɛm a meka kyerɛ mo no, memmɔ me tirim na meka.” (Yohane 14:8-10) Asomafo no huu sɛ Yesu de ne nkyerɛkyerɛ ho anuonyam nyinaa maa n’Agya.
Ná Yesu ayɛ anwonwade akɛse ama n’asomafo no ahu. Ná waka Onyankopɔn Ahenni ho asɛmpa nso ama wɔate. Afei deɛ ɔka kyerɛɛ wɔn sɛ: “Deɛ ɔnya me mu gyidie no, ɔno nso bɛyɛ nnwuma a meyɛ no bi; na ɔbɛyɛ nnwuma akɛseɛ asene yeinom.” (Yohane 14:12) Asɛm a Yesu kae no, na ɛnkyerɛ sɛ wɔbɛyɛ anwonwade akɛse akyɛn ne de no. Mmom, na ɔrepɛ akyerɛ sɛ wɔn som adwuma no, wɔbɛyɛ akyɛ asen no. Afei nso na wɔbɛka asɛm no akɔ akyiri na nnipa pii nso bɛte akyɛn ne de no.
Sɛ Yesu kɔ a, wɔn asɛm renyɛ mmɔbɔ, efisɛ ɔhyɛɛ wɔn bɔ sɛ: “Sɛ mobisa biribiara me din mu a, mɛyɛ.” Afei nso ɔkaa sɛ: “Mɛsrɛ Agya no na wama mo ɔboafoɔ foforɔ a ɔne mo bɛtena daa, nokorɛ honhom.” (Yohane 14:14, 16, 17) Enti ɔmaa wɔn awerɛhyem sɛ, sɛ ɔkɔ a, honhom kronkron bɛba wɔn so abɛyɛ ɔboafo foforo ama wɔn. Pentekoste da no na saa asɛm no baa mu.
Yesu kaa sɛ: “Aka berɛ tiaa bi na wiase nhu me bio, na mo deɛ, mobɛhu me, ɛfiri sɛ mete ase na mo nso mobɛtena ase.” (Yohane 14:19) Sɛ Yesu wu sɔre a, ɔbɛma n’asuafo no de wɔn ani kann ahu no. Afei sɛ daakye wɔwu a, ɔbɛnyane wɔn ayɛ wɔn honhom abɔde akɔka ne ho wɔ soro.
Yesu kaa nokwasɛm bi sɛ: “Deɛ ɔwɔ m’ahyɛdeɛ na ɔdi soɔ no, ɔno na ɔdɔ me. Na deɛ ɔdɔ me no m’Agya bɛdɔ no, na me nso mɛdɔ no na mayi me ho akyerɛ no pefee.” Yesu asɛm yi maa ɔsomafo Yuda a wɔsan frɛ no Tadeo no bisaa sɛ: “Awurade, ɛdeɛn na asi a enti wopɛ sɛ woyi wo ho adi kyerɛ yɛn pefee, na ɛnyɛ wiase no?” Yesu buaa sɛ: “Sɛ obi dɔ me a, ɔbɛdi m’asɛm so, na m’Agya bɛdɔ no . . . Deɛ ɔnnɔ me no, me nsɛm nso ɔnni so.” (Yohane 14:21-24) Ná Yesu akyidifo gye no tom sɛ ɔno ne ɛkwan no, nokorɛ no, ne nkwa, nanso wiase no deɛ, wɔanhu no saa.
Ná aka kakra ama Yesu asan akɔ soro, enti nea ɔkyerɛɛ n’asuafo no, na wɔbɛyɛ dɛn akae ne nyinaa? Yesu kyerɛɛ mu sɛ: “Ɔboafoɔ no, honhom kronkron no, a Agya no bɛsoma no me din mu no, ɔno na ɔbɛkyerɛ mo biribiara akaekae mo deɛ maka akyerɛ mo nyinaa.” Ná asomafo no nim sɛ honhom kronkron no wɔ tumi paa, enti saa asɛm no maa wɔn koma tɔɔ wɔn yam. Yesu toaa so sɛ: “Mede asomdwoeɛ gya mo, mede m’asomdwoeɛ ma mo. . . . Mommma mo akoma nntu na mommma no mmmɔ hu.” (Yohane 14:26, 27) Enti, na ɛnsɛ sɛ asuafo no ma ehu ka wɔn efisɛ Yesu Agya no ankasa bɛma wɔn akwankyerɛ ne ahobammɔ.
Ná ɛrenkyɛ, wɔbɛhu sɛ Onyankopɔn nsa wɔ Yesu so, efisɛ Yesu kaa sɛ: “Wiase sodifoɔ no reba. Na ɔnni tumi wɔ me so.” (Yohane 14:30) Yuda deɛ, Ɔbonsam nyaa kwan bɛhyɛɛ ne mu kɛntɛn ne so. Nanso na bɔne biara nni Yesu ho na Satan afa so atwetwe no afiri Onyankopɔn ho. Saa ara nso na sɛ Yesu wu a, Ɔbonsam nni tumi sɛ ɔbɛma no aka amena mu. Adɛn ntia? Yesu kaa sɛ: “Sɛdeɛ Agya no ahyɛ me sɛ menyɛ no, saa ara na mereyɛ.” Ná ɔnim sɛ ɛkwan biara so n’Agya bɛnyane no afiri awufo mu.—Yohane 14:31.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yeremia 48:1-47
48 Nea asafo Yehowa, Israel Nyankopɔn no aka+ akyerɛ Moab+ ni: “Nebo+ nnue, efisɛ wɔasɛe no! Wɔagu Kiriataim+ anim ase, wɔadi ne so nkonim. Wɔagu abantenten no anim ase, na wɔama ehu aka no.+2 Moab ayeyi+ nyinaa asa. Wɔasusuw mmusu bi atia no wɔ Hesbon+ sɛ: ‘Mommra mma yentwa no mfi hɔ na wanyɛ ɔman bio.’+“Wo, Madmin nso, yɛ komm. Nkrante di w’akyi reba.3 Wɔte sũ ne ɔsɛe ne obubu kɛse wɔ Horonaim.+4 Wɔabubu Moab.+ Ne mma resũ.5 Wɔde osũ na ɛforo Luhit+ kwan no kɔ—osũ nko ara. Nkurɔfo ate sɛ abubu.+ Enti wosu yayaayaw fi Horonaim kwan so sian ba.6 “Munguan; munguan nnye mo kra+ na monyɛ sɛ sare so+ ɔpopaw dua.7 Esiane sɛ wode wo ho ato wo nnwuma ne w’ademude so nti, wo nso wobedi wo so.+ Kemos+ ne n’asɔfo ne ne mpanyimfo nyinaa+ bɛbom akɔ nkoasom mu.+8 Ɔsɛefo no bɛba kurow biara so,+ na kurow biara nni hɔ a ebefi mu afi.+ Ɔbɛma asasetaw no afi hɔ na asase a ɛda fam no asɛe sɛnea Yehowa aka no.9 “Momfa ɔkwan ahyɛnsode mma Moab, efisɛ ɔbɛtetew pasaa na wakɔ.+ Ne nkurow bɛyɛ ahodwiriwde, na obiara rentena mu.+10 “Nnome nka nea ɔtoto Yehowa adwuma ase,+ na nnome nka nea ɔkame ne nkrante, mogya ho!11 “Moabfo atena hɔ dwoodwoo fi wɔn mmofraberem,+ na wɔda wɔn puw so a biribiara nhaw wɔn.+ Wonhwie mfii ade biako mu nguu foforo mu, na wɔnkɔɔ nkoasom mu da. Ɛno nti na ne dɛ da so wɔ mu, na ne hua nsesae no.12 “‘Enti hwɛ! Nna bi reba,’ Yehowa asɛm ni, ‘na mɛsoma ahwiefo aba wɔn so na wɔabɛkyea wɔn+ ahwie wɔn agu, na wɔabobɔ wɔn nhina akɛse no pasapasa.13 Moab ani bewu Kemos+ ho sɛnea Israel fie ani awu Betel a ɔde ne ho too so ho no.+14 Mone hena a moka sɛ: “Yɛyɛ nnɔmmarima+ ne mmarima ahoɔdenfo a yɛkɔ ɔsa”?’15 “‘Wɔasɛe Moab; obi atow ahyɛ ne nkurow so.+ Ne mmerante akantinka nso, wɔasian kɔ owu mu,’+ Ɔhene a ne din de asafo Yehowa no asɛm ni.+16 “Moab amanehunu abɛn, na ne mmusu repɛ ntɛm paa.+17 Wɔn a wɔatwa ne ho ahyia nyinaa begyam no, wɔn a wonim ne din+ no. Monka sɛ, ‘Ahoɔden poma no na abubu yi, ahoɔfɛ dua no!’+18 “Dibon+ babea+ a wote kurow no mu, si fi anuonyam so, na tena sukɔm mu, efisɛ Moab sɛefo no aba wo so. Na wo nkurow a ɛyɛ den no, ɔbɛsɛe no.+19 “Gyina hɔ na hwehwɛ ɔkwan, O wo a wote Aroer.+ Bisa ɔbarima a ɔreguan ne ɔbea a ɔrepɛ baabi afa. Bisa sɛ, ‘Asɛm bɛn na asi?’+20 Wɔagu Moab anim ase, na ehu aka no.+ Muntwa adwo na munsu. Monka wɔ Arnon+ sɛ wɔasɛe Moab.21 Atemmu aba asase a ɛda fam no so,+ aba Holon ne Yahas+ ne Mefaat+ so,22 aba Dibon+ ne Nebo+ ne Bet-Diblataim so,23 aba Kiriataim+ ne Bet-Gamul ne Bet-Meon+ so,24 aba Keriot+ ne Bosra+ ne Moab asase so nkurow nyinaa so, nea ɛwɔ akyirikyiri ne nea ɛbɛn nyinaa.25 “‘Wɔatwa Moab abɛn akyene,+ na wɔabu ne basa+ nso,’ Yehowa asɛm ni.26 ‘Momma ɔnnom nsã mmow+ efisɛ wama ne ho so atia Yehowa;+ Moab ayantam ne fe mu+ na wadan ade a wodi ho fɛw.27 “‘Israel anyɛ ade a wodi ho fɛw amma wo anaa?+ Ɔka akorɔmfo ho?+ Bere biara a wobɛkasa atia no no, wowosowosow wo ti.28 “‘Mo, Moabfo, munnyaw mo nkurow na monkɔtena ɔbotan+ so, na monyɛ sɛ aborɔnoma a ɔyɛ ne berebuw wɔ ntokuru ano kwan nkyɛn.’”+29 “Yɛate sɛnea Moab ahoman no+—ɔyɛ dwae paa—yɛate n’ahomaso ne n’ahantan ne n’ahokyerɛ ne ne koma a wama so no.”+30 “‘M’ankasa minim n’abufuw,’ Yehowa asɛm ni, ‘na ɛrenkosi baabiara; ne kasa hunu no+—ɔrentumi nyɛ hwee.+31 Ɛno nti na metwa adwo wɔ Moab ho, na masu Moabfo nyinaa no.+ Nnipa bedi Kir-Heres+ mmarima ho abooboo.32 “‘O Sibma+ bobe, mesu wo asen Yaser+ ho su no. Wo duforo fɛfɛ atra po. Atra po akodu Yaser.+ Ɔsɛefo no atow ahyɛ w’ahohuru bere mu nnuaba+ ne wo bobe a woatetew so.+33 Wɔayi ahurusi ne ahosɛpɛw afi turo no mu ne Moab asase so kɔ.+ Mama nsã atwa wɔ nsã-kyi-amoa mu.+ Obiara remmɔ nnye so bere a wɔrekyĩ nsã. Sɛ wɔbɔ gye so mpo a, ɛrenyɛ nnyeso pa.’”+34 “‘Wɔama wɔn nne so. Wɔate Hesbon+ nteɛm no wɔ Eleale+ akodu Yahas.+ Wɔate Soar+ nteɛm+ wɔ Horonaim+ ne Eglat-Selisiya.+ Nimrim+ asu mpo bɛyera.35 Na mɛma afɔrebɔde a wɔde ba sorɔnsorɔmmea ne afɔrebɔde a wɔhyew ma wɔn anyame no agyae wɔ Moab,’+ Yehowa asɛm ni.36 ‘Ɛno nti me koma begyigye sɛ mmɛn ama Moab.+ Kir-Heres+ mmarima nso, me koma begyigye sɛ mmɛn ama wɔn. Ɛno nti na nneɛma bebrebe a wanya no bɛsɛe no.+37 Obiara ti so apa+ na wɔatwitwa wɔn bogyesɛ.+ Wɔatwitwa obiara nsa ho akam,+ na atweaatam+ bɔ obiara mu!’”38 “‘Wɔte agyaadwotwa wɔ Moab adan atifi nyinaa ne ne mmɔnten so baabiara,+ efisɛ mabubu Moab sɛ anwenne bi a wɔmpɛ,’+ Yehowa asɛm ni.39 ‘O monhwɛ sɛnea ehu aka no! Muntwa adwo! Monhwɛ sɛnea Moab aguan! Animguase aka no.+ Moab adan ade a wodi ho fɛw ne ahude ama wɔn a wɔatwa ne ho ahyia nyinaa.’”40 “Nea Yehowa aka ni, ‘Hwɛ! Sɛnea ɔkɔre tow hyɛ aboa bi so no,+ saa na obi bɛtrɛw ne ntaban mu aba Moab so.+41 Wobedi ne nkurow so, na wɔagye n’abannennen no. Na da no, Moab nnɔmmarima koma bɛyɛ sɛ ɔbea a ɔwɔ awoko yaw mu koma.’”+42 “‘Wɔbɛsɛe Moab na anyɛ ɔman bio,+ efisɛ wama ne ho so atia Yehowa.+43 O Moabfo, akomatu ne amoa ne afiri da mo so,’+ Yehowa asɛm ni.44 ‘Obiara a akomatu no nti obeguan no bɛtɔ amoa mu, na obiara a obefi amoa no mu afi no, afiri no beyi no.’+“‘Mede bɛba Moab so, n’akontaabu afe no,’+ Yehowa asɛm ni.45 ‘Aguanfo no akogyinagyina Hesbon nwini mu a ahoɔden bi nni wɔn mu. Na ogya befi Hesbon aba+ na ogyaframa afi Sihon+ abɛhyew Moab asontɔrem na ahyew hooyɛ mma no mpampam.’+46 “‘Moab due!+ Kemos+ ho nnipa asɛe. Efisɛ wɔafa wo mmabarima nnommum, na wo mmabea nso, wɔafa wɔn nnommum.47 Na awiei nna no mu no, mɛboaboa Moab atukɔfo ano,’+ Yehowa asɛm ni. ‘Moab ho atemmusɛm no si wɔ ha.’”+


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mateo 15:1-39
15 Ɛnna Farisifo ne akyerɛwfo no fii Yerusalem+ baa Yesu nkyɛn bɛkae sɛ:2 “Dɛn nti na w’asuafo no bu mpanyimfo atetesɛm so? Sɛ nhwɛso no, sɛ wɔrebedidi a wɔnhohoro wɔn nsa.”*+3 Obuaa wɔn sɛ: “Mo nso adɛn nti na mo atetesɛm nti mubu Onyankopɔn ahyɛde so?+4 Sɛ nhwɛso no, Onyankopɔn kae sɛ, ‘Di wo papa ne wo maame ni’;+ afei ‘Ma nea ɔsopa ne papa anaa ne maame no nwu.’+5 Nanso mo de moka sɛ, ‘Obiara a ɔbɛka akyerɛ ne papa anaa ne maame sɛ: “Biribiara a mewɔ a anka wubenya ho mfaso afi me nkyɛn no yɛ akyɛde a wɔahyira so ama Onyankopɔn” no,6 ɛnsɛ sɛ odi ne papa anaa ne maame ni koraa.’+ Ɛno nti mode mo atetesɛm asɛe Onyankopɔn asɛm.+7 Nyaatwomfo,+ edi sɛ Yesaia+ hyɛɛ mo ho nkɔm sɛ,8 ‘Ɔman yi de wɔn ano na edi me ni, na wɔn koma de, atwe afi me ho kɔ akyirikyiri.+9 Wɔsom me kwa, efisɛ wɔkyerɛkyerɛ nnipa ahyɛde.’”+10 Ɛnna ɔfrɛɛ nnipakuw no baa ne nkyɛn na ɔka kyerɛɛ wɔn sɛ: “Muntie na monte ase:+11 Ɛnyɛ nea ɛkɔ onipa anom na egu ne ho fĩ, na mmom nea efi onipa anom ba na egu ne ho fĩ.”+12 Afei asuafo no bɛka kyerɛɛ no sɛ: “Wunim sɛ Farisifo no tee nea wokae no, ɛtoo wɔn hintidua?”+13 Obuae sɛ, “Dua biara a ɛnyɛ me soro Agya na oduae no, wobetu.+14 Munnyaa wɔn. Wɔyɛ akwankyerɛfo anifuraefo. Na sɛ onifuraefo kyerɛ onifuraefo kwan a, wɔn baanu nyinaa bɛhwe amoa mu.”+15 Ɛnna Petro bua see no sɛ: “Kyerɛkyerɛ mfatoho no mu kyerɛ yɛn.”+16 Ɛnna ɔkae sɛ: “Enti mo nso munnya ntee ase?+17 So munnim sɛ biribiara a ɛkɔ anom no kɔ nsono mu na efi nipadua no mu kɔ?18 Nanso nea efi anom ba no fi koma no mu, na saa nneɛma no na egu onipa ho fĩ.+19 Sɛ nhwɛso no, koma no mu na nsusuwii bɔne,+ awudi, awaresɛe, aguamammɔ, korɔnbɔ, adansekurum, ne abususɛm fi ba.+20 Eyinom ne nneɛma a egu onipa ho fĩ, na sɛ obi anhohoro ne nsa na odidi a, engu ne ho fĩ.”+21 Afei Yesu fii hɔ kɔɔ Tiro ne Sidon mpɔtam.+22 Na hwɛ! Foinikeni+ bea bi a ofi mpɔtam hɔ bae bɛteɛɛm sɛ: “Awurade, Dawid Ba, hu me mmɔbɔ.+ Adaemone rehaw me babea dodo.”23 Nanso wanka hwee ankyerɛ no. Enti n’asuafo no bɛsrɛɛ no sɛ: “Ma ɔnkɔ, na ɔteɛteɛm di yɛn akyi.”24 Obuae sɛ: “Wɔansoma me nnipa biara nkyɛn sɛ Israel fie nguan a wɔayera no.”+25 Bere a ɔbea no bae no ɔkotow no kae sɛ: “Awurade, boa me!”+26 Obuae sɛ: “Ɛnyɛ papa sɛ wɔbɛfa mmofra paanoo atow ama nkraman mma.”27 Ɔkae sɛ: “Ɛyɛ ampa, Awurade; nanso nokwasɛm ne sɛ nkraman mma no di mporoporowa a efi wɔn wuranom pon so gu fam no.”+28 Afei Yesu buaa no sɛ: “O ɔbea, wo gyidi sõ; ɛnyɛ sɛnea wopɛ.” Na efi dɔn no ara mu no ne babea no ho tɔɔ no.+29 Yesu fii hɔ no, ɔbaa Galilea po ho,+ na bere a ɔforoo bepɔw no,+ ɔtenaa ase.30 Ɛnna nnipakuw pii bɛn no, na wɔde mpakye, wɔn a wɔadi dɛm, anifuraefo, mum, ne afoforo pii kaa wɔn ho, na wɔde wɔn beguu ne nan ase ma ɔsaa wɔn yare;+31 afei bere a nnipa no hui sɛ mum rekasa na mpakye nantew na anifuraefo hu ade no, wɔn ho dwiriw wɔn, na wɔhyɛɛ Israel Nyankopɔn anuonyam.+32 Na Yesu frɛɛ n’asuafo no baa ne nkyɛn na ɔkae sɛ:+ “Nnipa yi yɛ me mmɔbɔ,+ efisɛ nnansa ni na wɔatena me nkyɛn, na wonni hwee a wobedi; mempɛ sɛ mɛma wɔde ɔkɔm akɔ. Anhwɛ a na wɔakotwitwa ahwe wɔ kwan so.”33 Nanso asuafo no ka kyerɛɛ no sɛ: “Ɛhe na yɛbɛkɔ akonya paanoo a ɛdɔɔso a ɛbɛmee nnipakuw a ɛte sɛɛ wɔ sare so ha yi?”+34 Ɛnna Yesu bisaa wɔn sɛ: “Paanoo ahe na mowɔ?” Wɔkae sɛ: “Ason, ne mpataa nketewa kakraa bi.”35 Enti, ɔkae ma nnipadɔm no tenatenaa fam,36 na afei ɔfaa paanoo ason ne mpataa no, na ɔdaa ase wiei no, obubuu mu fii ase kyekyɛ maa asuafo no, na asuafo no nso kyekyɛ maa nnipa no.+37 Na wɔn nyinaa di mee, na wɔsesaw ase mporoporowa nkɛntɛn ason mãmã.+38 Na wɔn a wodii bi no yɛ mmarima mpemnan, mmea ne mmofra nkumaa nka ho.39 Afei ɔmaa nnipadɔm no kɔe, na ɔtenaa ɔkorow no mu baa Magadan mpɔtam.+
Ase Hɔ Nsɛm
^ Eyi nyɛ nsa ho fĩ ankasa a wɔhohoro, na mmom na ɛyɛ Yudafo atetesɛm a ɛfa ahotew ho.”


text:
BIBLE NO ADWENE
Wiase Awiei
“Wiase ne n’akɔnnɔ retwam.”—1 Yohane 2:17. Ɛyɛ “wiase” bɛn? Ɛdeɛn na wɔde bɛsɛe no, na bere bɛn na wɔbɛsɛe no?
“Wiase” bɛn na ɛbɛsɛe?
NEA BIBLE KA
Esiane sɛ wiase a yɛreka ho asɛm yi ‘ne n’akɔnnɔ bɛtwam’ nti, yɛrentumi nka sɛ asase a yɛte so yi na wɔbɛsɛe no. Mmom, “wiase” yi gyina hɔ ma nnipa a wɔapo Onyankopɔn; wɔyɛ Onyankopɔn atamfo mpo. (Yakobo 4:4) “Wɔde daa ɔsɛeɛ bɛyɛ asotwe” ama nnipa a wɔte saa. (2 Tesalonikafoɔ 1:7-9) Nanso wɔn a wɔtie Yesu Kristo na ‘wɔnyɛ wiase no fã’ no bɛnya daa nkwa.—Yohane 15:19.
Hwɛ nea 1 Yohane 2:17 san kaeɛ: “Deɛ ɔyɛ adeɛ a Onyankopɔn pɛ no tena hɔ daa.” Ɛnneɛ ɛhe na nnipa a wɔte saa bɛtena? Dwom 37:29 ka sɛ: “Ateneneefoɔ bɛnya asase no adi, na wɔatena so daapem.” Wei ma yɛhu sɛ asase yi ara so na wɔn a wɔyɛ Onyankopɔn apɛde bɛtena.
“Monnnɔ wiase anaa nneɛma a ɛwɔ wiase. Sɛ obi dɔ wiase a, Agya no dɔ nni ne mu.”—1 Yohane 2:15.
Wɔbɛsɛe wiase no sɛn?
NEA BIBLE KA
Onyankopɔn bɛsɛe wiase no nnidiso nnidiso. Nea ɛdi kan, ɔbɛsɛe atoro som a Bible frɛ no “Babilon Kɛseɛ” anaa odwamanfoɔ no. (Adiyisɛm 17:1-5; 18:8) Wɔka sɛ wɔsom Onyankopɔn nso wɔne wiase atumfoɔ na ɛto abasakɔnmu, nanso atumfoɔ yi ara bɛtwa wɔn ho asɛe atoro som. Wɔbɛtan “odwamanfoɔ no na wɔayɛ no pasaa na wɔama no ada adagya, na wɔbɛdi ne nam na wɔde gya ahye no pasaa.”—Adiyisɛm 17:16.
Nea ɛtɔ so mmienu, Onyankopɔn bɛsɛe wiase atumfoɔ anaa “asase nyinaa so ahemfo.” Ɔbɛsɛe wɔn aka nnipa abɔnefo nyinaa ho wɔ “adeɛ nyinaa so Tumfoɔ Nyankopɔn da kɛseɛ no mu ko” mu. Bible frɛ ɔko yi “Harmagedon.”
“Monhwehwɛ Yehowa, asase so ahobrɛasefoɔ . . . Monhwehwɛ tenenee, monhwehwɛ ahobrɛaseɛ. Ebia wɔbɛkora mo so, Yehowa abufuo da no.”
—Sefania 2:3.
Bere bɛn na wɔbɛsɛe wiase?
NEA BIBLE KA
Ansa na Onyankopɔn de ɔsɛeɛ no bɛba no, ɔbɛdi kan abɔ wiase nyinaa kɔkɔ ama wɔahu sɛ ɔde Ahenni bi reba. Ɛno na ɛbɛba abɛyi wiase ahenni nyinaa afi hɔ. (Daniel 7:13, 14) Yesu Kristo kaa sɛ: “Wɔbɛka ahennie ho asɛmpa yi wɔ asase so nyinaa de adi amanaman nyinaa adanseɛ; ɛno ansa na awieeɛ no bɛba.” (Mateo 24:14) Asɛmpaka adwuma no ma yɛhu sɛ Onyankopɔn pɛ atɛntrenee na ɔhu nnipa mmɔbɔ; ɔmpɛ sɛ ɔsɛe obiara bere a ɔmmɔɔ no kɔkɔ. Bio, adwuma yi yɛ “sɛnkyerɛnne” baako a ɛkyerɛ sɛ wiase awiei abɛn. Nsɛnkyerɛnne foforo ne akokoakoko, asasewosow, ɔkɔm, ne yaredɔm.—Mateo 24:3; Luka 21:10, 11.
Nea yɛaka ho asɛm yi da nkyɛn a, “nna a ɛdi akyire” no mu no, nnipa su bɛsesa. Bible ka sɛ: ‘Nnipa bɛyɛ ahopɛ, sikanibereɛ, awofoɔ so asoɔdenfoɔ, wɔn a wɔntumi nni wɔn ho soɔ, wɔn a wɔyɛ werɛmfoɔ, wɔn a wɔmpɛ papa, wɔn a wɔdɔ anigyedeɛ sene Onyankopɔn.’ *—2 Timoteo 3:1-5.
Nea yɛaka ho asɛm yi nyinaa, ɛbɛyɛ sɛ ɛhyɛɛ ase baa mu bere a Wiase Ko I pae gui afe 1914 no. Ɛfi saa bere no, wɔaka Onyankopɔn Ahenni no ho asɛmpa wɔ wiase baabiara. Obiara nim sɛ Yehowa Adansefo na ɛreyɛ adwuma yi. Nwoma a wɔde reyɛ adwuma yi koraa di adanse saa. Edin a ɛda so ne Ɔwɛn-Aban—Ɛka Yehowa Ahenni Kyerɛ.
“Monkɔ so nwɛn, na monnim da anaa dɔn no.”—Mateo 25:13.
^ nky. 14 Sɛ wopɛ wei ho nsɛm pii a hwɛ Dɛn na Bible Kyerɛkyerɛ Ankasa? nwoma no ti 9. Yehowa Adansefo na wɔtintimiiɛ. Ɛsan wɔ www.jw.org/tw.


text:
ASƐM A ƐDA SO | WOMA W’ABAM BU NTƐM?
Ɔhaw No: Adwennwene
WO HAW ne sɛn? Awerɛhoɔ na ahyɛ wo so? Obi na ahyɛ wo abufuo? Anaa woanya obi ho menasepɔ? Sɛ woma nneɛma saa hyɛ wo so a, ɛbɛgye w’adwene ne w’ahoɔden nyinaa na worenya bere mfa nyɛ nneɛma a ɛho hia mpo. Ɛnneɛ, dɛn na wobɛtumi ayɛ wɔ ho? *
NHWƐSO A ƐWƆ BIBLE MU: DAWID
Ɔhene Dawid faa ɔhaw pii mu na wei maa ɔteetee na ɔdii yaw. Nanso wamma n’abam ammu. Dɛn na ɛboaa no? Dawid de n’asɛm nyinaa maa Onyankopɔn. (1 Samuel 24:12, 15) Afei nso, nea ɔfaa mu nyinaa ɔkyerɛw too hɔ. Ná Dawid gyidi mu yɛ den, enti na ɔmfa mpaebɔ nni agorɔ. *
NEA GREGORY YƐE
Sɛnea yɛadi kan aka no, Gregory anya adwenemyare bi a ɛreteetee no. Ɔka sɛ: “Na mema nneɛma hyɛ me so dodo, enti daa na mahaw.” Dɛn na aboa no? Tie n’anom asɛm: “Memaa me yere ne me nnamfo boaa me. Afei mekɔhuu dɔkota na mesuaa me yareɛ no ho adeɛ pii. Mehuu sɛ ɛhia sɛ mehwɛ me ho so yie. Meyɛɛ saa no, me ho baee me na yareɛ no anhunahuna me bio. Ɛwom ara a na ayi ne ti kakra. Nanso seesei menim nea ɛkɔtwetwe yareɛ no ba ne nea mɛyɛ de asɔ ano.”
“Anigyeɛ akoma sa yareɛ.”—Mmebusɛm 17:22
NEA WOBƐTUMI AYƐ
Sɛ adwennwene reteetee wo a, sɔ wei hwɛ:
Kyerɛw nea ɛreyɛ wo no ho asɛm to hɔ.
Ka ho asɛm kyerɛ wo busuani anaa w’adamfo paa.
Sɛ nneɛma pɛ sɛ ɛhyɛ wo so a, nnyegye so. Sɛ ɛyɛ wo sɛ wotɔ sin wɔ biribi mu a, bisa wo ho sɛ, ‘Saa na ɛte ankasa anaa me na mebu me ho saa?’
Mma adwennwene, abufuo, anaa obi ho menasepɔ nhyɛ wo so. Nnwennwene nneɛma ho nha wo ho. Fa saa bere no yɛ biribi papa. *
Nea Ɛhia sɛ Wohyɛ no Nsow: Mpɛn pii no, ɛnyɛ nneɛma a yɛrefa mu na ɛde adwennwene ba, na mmom sɛnea yɛhu no.
^ nky. 3 Yareɛ bɛtumi de adwennwene abɛsoa wo so. Sɛ ɛba saa a, ɛsɛ sɛ wopɛ ano aduro. Nyan! nyɛ nwoma a yɛde bɔ aduro anaa ayaresa pɔtee bi ho dawuru. Sɛ wopɛ ayaresa bi a, ɛsɛ sɛ wo ara wohwehwɛ mu si ho gyinae.
^ nky. 5 Nnwom nwoma no mu nsɛm pii yɛ Dawid mpaebɔ.
^ nky. 13 Sɛ wopɛ wei ho nsɛm pii a, hwɛ asɛm a wɔato din “Sɛnea Wobɛdi Dadwene So” wɔ July 1, 2015 Ɔwɛn-Aban mu.


text:
Nsɛmmisa a Efi Akenkanfo Hɔ
Yesu ka kyerɛɛ Sadukifo no sɛ wɔn a wobenya owusɔre no ‘renware na wɔremfa wɔn mma aware.’ (Luka 20:34-36) Asase so owusɔre na na Yesu reka ho asɛm anaa?
Saa asɛmmisa yi ho hia obiara, titiriw obi a ne kunu anaa ne yere awu. Ebia obi a ɔte saa nyae a anka woahyia ne hokafo no wɔ wiase foforo no mu ma wɔasan aware. Onua bi a ne yere awu kae sɛ: “Ná me ne me yere mpɛ sɛ biribiara tetew yɛn aware mu. Ade a na ɛda yɛn koma so ne sɛ yɛbɛbom asom Yehowa daa sɛ awarefo. Minyae a anka abam saa.” Ɛnde, biribi wɔ hɔ a yebegyina so aka sɛ wɔn a wobenya owusɔre no betumi aware? Yebetwa no tiaa a, yɛrentumi nkyerɛ.
Yesu kae sɛ wɔn a wobenya owusɔre no renware. Yɛakyerɛkyerɛ saa asɛm yi mu wɔ yɛn nhoma ahorow mu sɛ ɛfa asase so owusɔre ho. Yɛkae sɛ wɔn a wobenyan wɔn aba wiase foforo no mu no renware. * (Mat. 22:29, 30; Mar. 12:24, 25; Luka 20:34-36) Ɛwom, yɛrentumi nsi no pi, nanso ebia Yesu asɛm no fa wɔn a wobenyan wɔn akɔ soro no ho. Ɛnde, ma yɛmpɛɛpɛɛ Yesu asɛm no mu nhwɛ.
Bere a Yesu kaa saa asɛm no, henanom na na ɔne wɔn rekasa? (Monkenkan Luka 20:27-33.) Na ɔne Sadukifo na ɛrekasa. Na wonnye owusɔre nni, na wɔyɛe sɛ wobesum Yesu afiri. Wɔkae sɛ ɔbea bi kunu wui na ɔwaree ne nua, na ɔno nso wui. Ɛkɔɔ so saa ara kosii sɛ nea ɔto so nson no wui. * Afei Sadukifo no bisaa Yesu sɛ: “Owusɔre mu no, wɔn mu hena na ɔbea no bɛyɛ ne yere?” Yesu buae sɛ: “Wiase nhyehyɛe yi mma de, wɔware na wɔde wɔn ma aware, nanso wɔn a wɔabu wɔn sɛ wɔfata sɛ wonya saa wiase nhyehyɛe no ne awufo mu sɔre no de, wɔrenware na wɔremfa wɔn mma aware. Nokwarem no, wɔrentumi nwu bio, efisɛ wɔbɛyɛ sɛ abɔfo, na esiane sɛ wɔyɛ owusɔre mma nti, wɔyɛ Onyankopɔn mma.”
Adɛn nti na mfe pii ni yɛaka wɔ yɛn nhoma mu sɛ ɛbɛyɛ sɛ na Yesu reka asase so owusɔre ho asɛm? Nneɛma mmienu nti na yɛkaa saa. Nea edi kan, ɛbɛyɛ sɛ bere a Sadukifo no bisaa Yesu asɛm no, na nea ɛwɔ wɔn adwenem ne asase so owusɔre. Enti na yesusuw sɛ mmuae a Yesu de mae no nso fa asase so owusɔre ho. Nea ɛto so mmienu, Yesu mmuae mu no, ɔbɔɔ Abraham, Isak, ne Yakob din. Saa mmarima anokwafo yi nyinaa benya owusɔre abɛtena asase so.
Nanso yɛsan hwɛ asɛm no a, ɛreyɛ akɔyɛ sɛ wɔn a wobenyan wɔn akɔ ɔsoro no ho asɛm na na ɛwɔ Yesu adwenem. Adɛn nti na yɛreka saa? Yɛnhwɛ nsɛm mmienu bi wɔ Yesu mmuae no mu.
“Wɔn a wɔabu wɔn sɛ wɔfata sɛ wonya . . . awufo mu sɔre.” Bible ka sɛ wobu anokwafo a wɔasra wɔn no sɛ ‘wɔfata Onyankopɔn ahenni.’ (2 Tes. 1:5, 11) Kristo agyede no nti, Onyankopɔn abu wɔn bem. Sɛ wowu a, wonni bɔne afobu ase bio. (Rom. 5:1, 18; 8:1) Bible frɛ saafo no “anigye ne kronkron,” na wobu wɔn sɛ wɔfata sɛ wonyan wɔn kɔ soro. (Adi. 20:5, 6) Nanso, yɛrentumi nka asɛm koro yi ara mfa wɔn a wobenyan wɔn aba asase so no ho, efisɛ wobenyan “wɔn a wɔnteɛ” nso aba asase so. (Aso. 24:15) Wohwɛ a, yebetumi aka sɛ wobu ‘wɔn a wɔnteɛ’ yi sɛ ‘wɔfata’ sɛ wonya owusɔre?
“Wɔrentumi nwu bio.” Yesu anka sɛ: “Wɔrenwu bio.” Mmom ɔkae sɛ: “Wɔrentumi nwu bio.” Bible foforo kyerɛ ase sɛ “owu nni wɔn so tumi bio.” Sɛ wɔn a wɔasra wɔn no di nokware kosi awiei na wonyan wɔn kɔ soro a, wɔne owu abɔ nsianho korakora. Eyi kyerɛ sɛ, biribiara ntumi ntwa wɔn nkwa so anaa nsɛe wɔn nkwa. (1 Kor. 15:53, 54) Enti wɔn a wobenyan wɔn akɔ soro no ne owu to nkwanta a wɔapae. *
Baabi a yɛasusuw nsɛm ho abedu yi, dɛn na yebetumi aka? Ebetumi aba sɛ na Yesu reka wɔn a wobenyan wɔn akɔ soro no ho asɛm. Sɛ saa a, ɛnde yebetumi aka nneɛma mmiɛnsa afa wɔn a wobenyan wɔn akɔ soro no ho: (1) Wɔrenware, (2) wɔrentumi nwu, (3) ɔkwan bi so no wɔte sɛ abɔfo. Nanso sɛ yɛka sɛ Yesu asɛm no fa wɔn a wobenyan wɔn akɔ soro ho a, nsɛmmisa bi wɔ hɔ a ehia sɛ yebua.
Nea edi kan, sɛ asase so owusɔre ho asɛm na na ɛwɔ Sadukifo no adwenem a, ɛbɛyɛ dɛn na Yesu aka wɔn a wobenyan wɔn akɔ soro ho asɛm? Asɛm no ne sɛ ɛnyɛ bere nyinaa na atamfo bisa Yesu asɛm a, obua asɛm a ɛwɔ wɔn adwenem no tee. Nhwɛso bi ni: Bere bi Yudafo bi bisaa Yesu sɛnkyerɛnne, na ɔka kyerɛɛ wɔn sɛ: “Munnwiriw asɔrefie yi ngu, na mede nnansa bɛma so asi hɔ.” Ná Yesu nim sɛ asɔrefie no na ɛwɔ wɔn tirim, “nanso ɔno de, na ɔreka ne nipadua asɔrefie ho asɛm.” (Yoh. 2:18-21) Enti Sadukifo asɛm no mu no, ebia Yesu hui sɛ ɛho nhia sɛ ɔma wɔn mmuae, efisɛ na wɔyɛ nyaatwomfo a wonnye owusɔre nni, na na wonnye nni sɛ abɔfo nso wɔ hɔ. (Mmeb. 23:9; Mat. 7:6; Aso. 23:8) Mmom, ebia na ɔpɛ sɛ n’asuafo no hu nokwasɛm bi fa wɔn a wobenyan wɔn akɔ soro no ho, efisɛ wɔn na daakye wobenyan wɔn akɔ soro.
Nea ɛto so mmienu, adɛn nti na Yesu kaa Abraham, Isak, ne Yakob ho asɛm? Yenim sɛ wobenyan mmarima yi aba asase so. (Monkenkan Mateo 22:31, 32.) Hyɛ no nsow sɛ ansa na Yesu rebobɔ saa mmarima no din no, ofii n’asɛm no ase sɛ “ɛdefa owusɔre ho no.” Eyi kyerɛ sɛ ebia eduu baabi no, ɔdan nkɔmmɔbɔ no baa asase so owusɔre so. Na Yesu nim sɛ Sadukifo no gye nhoma a Mose kyerɛwee no tom, enti ɔfaa asɛm a Onyankopɔn ka kyerɛɛ Mose no de kyerɛkyerɛɛ n’asɛm mu. Onyankopɔn kaa saa asɛm no bere a Mose wɔ nkyɛkyerɛ bi a ɛredɛw ho. Enti na Yesu pɛ sɛ Sadukifo no hu sɛ asase so owusɔre bɛba; ɛyɛ biribi a Onyankopɔn ahyɛ ho bɔ.
Nea ɛto so mmiɛnsa, sɛ Yesu asɛm no fa wɔn a wobenyan wɔn akɔ soro no ho a, ɛnde wɔn a wobenya asase so owusɔre no betumi aware anaa? Bible mma saa asɛmmisa no ho mmuae tee. Sɛ wɔn a wobenyan wɔn akɔ soro ho asɛm na na Yesu reka a, ɛnde biribiara nni n’asɛm no mu a ɛkyerɛ sɛ wɔn a wobenyan wɔn aba wiase foforo no mu no bɛware anaa wɔrenware.
Yenim sɛ Bible ka no pen sɛ owu tetew aware mu. Enti sɛ obi kunu anaa ne yere wu na ɔsan ware a, ɛnsɛ sɛ n’ahonim haw no. Ɛyɛ ɔno ara ne gyinaesi, na ɛnsɛ sɛ afoforo ka ho asɛm.
Ebia yɛwɔ nsɛmmisa pii fa wiase foforo no ho, nanso ɛsɛ sɛ yɛhwɛ yiye na yɛammɔ yɛn srɛ mu ankeka nsɛm biara. Nea ɛsɛ sɛ yɛyɛ ara ne sɛ yɛtwɛn hwɛ nea ebesi. Nanso ade baako de yenim: Nnipa asoɔmmerɛwfo ani begye efisɛ Yehowa bɛma wɔn nsa aka nea wohia ne wɔn koma so ade biara a ɛsɛ.
^ nky. 4 Hwɛ June 1, 1987, Borɔfo Ɔwɛn-Aban, kratafa 30-31.
^ nky. 5 Tete no, na amanne a ɛwɔ hɔ ne sɛ, sɛ ɔbarima bi ware na woannya babarima na owu a, ne nua bɛware ɔbea no ne no awo mma na ɔbarima no din anyera.
^ nky. 9 Wɔn a wobenya asase so owusɔre no benya daa nkwa. Nanso yɛreka wɔn ho asɛm a, yɛnka sɛ wɔne owu abɔ nsianho koraa. Sɛ wopɛ nsonsonoe a ɛwɔ nsɛm mmienu yi mu a, hwɛ April 1, 1984, Borɔfo Ɔwɛn-Aban, kratafa 30-31.


text:
Bɛn Onyankopɔn
“Amanaman no Behu sɛ Mene Yehowa”
FA NO sɛ obi atwa asɛnkɛse bi ato wo so; anka wobɛte nka dɛn? Na sɛ saa asɛm no kɔfaa amanehunu brɛɛ nnipa bebree a wɔn ho nni asɛm nso ɛ? Nea ɛbɛyɛ biara, anka wobɛpɛ sɛ wunya hokwan kyerɛ sɛ asɛm no yɛ ntwatoso! Wunim sɛ wɔde asɛm bi a ɛte saa ato Yehowa so? Ɛnnɛ, nnipa pii di mfomso ka sɛ Onyankopɔn na wama ntɛnkyea ne amanehunu aba wiase. So Yehowa pɛ sɛ ɔtew ne din ho? Ɔpɛ paa! Ma yɛnhwɛ nea waka wɔ Hesekiel nhoma no mu.—Kenkan Hesekiel 39:7.
Yehowa ka sɛ: “Meremma wongu me din kronkron no ho fĩ bio.” Sɛ nnipa ka sɛ ɔno na wama ntɛnkyea aba a, na wɔregu ne din ho fĩ. Yɛyɛ dɛn hu saa? Sɛ Bible ka obi “din” ho asɛm a, ɛfa n’anuonyam ho. Nhoma bi ka sɛ, yɛka Onyankopɔn din a, ɛkyerɛ “nea wɔde nim no anaa sɛnea ɔda ne ho adi; ɛsan kyerɛ sɛnea nkurɔfo ate ne nka ne anuonyam a ɔwɔ.” Yɛka Yehowa din a, sɛnea wɔka ne ho asɛm nso ba mu bi. Ɛba ntɛnkyea mu a, dɛn na yenim fa Yehowa ho? Okyi ntɛnkyea koraa! Sɛ nkurɔfo bu ebinom ntɛnkyea a, ohu wɔn mmɔbɔ. * (Exodus 22:22-24) Nneɛma a Onyankopɔn kyi no, sɛ nnipa ka sɛ ɔno na ɔde ba a, na wɔregu ne din ho fĩ. Sɛ wɔyɛ saa a, na ‘wɔrebu ne din no animtiaa.’—Dwom 74:10.
Hyɛ no nsow sɛ Yehowa de asɛm “me din kronkron” no dii dwuma mprenu wɔ saa nkyekyɛm no mu. (Nkyekyɛm 7) Mpɛn pii no, sɛ Bible bɔ Yehowa din a, ɛde ka ho sɛ ɛyɛ “kronkron.” Sɛ yɛka sɛ biribi yɛ “kronkron” a, ɛkyerɛ sɛ wɔayi asi nkyɛn; ɛsan kyerɛ sɛ dekode no ho tew, na efĩ nni ho. Yehowa din no yɛ kronkron efisɛ Onyankopɔn a edin no da ne so no yɛ kronkron; wɔatwe ne ho afi biribiara a ɛyɛ bɔne na ɛho ntew ho. Sɛ yɛhwɛ no saa a, wunhu sɛ nnipa a wɔka sɛ nneɛma bɔne a ɛrekɔ so no fi Yehowa no resɛe ne “din kronkron” no koraa?
Yehowa atirimpɔw ne sɛ ɔnam n’Ahenni no so bɛtew ne din ho, na ɛno ne asɛmti a ɛda Bible no so. Wɔasi saa asɛmti no so dua wɔ Hesekiel nhoma no mu, na ɔka no mpɛn pii sɛ, “amanaman no behu sɛ mene Yehowa.” (Hesekiel 36:23; 37:28; 38:23; 39:7) Ma yɛnhyɛ no nsow sɛ, kyerɛwsɛm no anka sɛ aman no ankasa bɛhwehwɛ mu ahu sɛ ɔno ne Yehowa. Mmom ɛka sɛ ɔno na ɔbɛma “wɔahu” no. Ɛkyerɛ sɛ Yehowa abɔ ne tirim sɛ ɔbɛkeka ne ho na ama asase so aman ahu sɛ ɔno na ne din de Yehowa, Awurade Tumfoɔ a ne din gyina hɔ ma ade kronkron, ade a ɛho tew, ne ade a efi nni ho no.
Wɔn a wɔpɛ sɛ atɛnkyea ne amanehunu fi hɔ no, asɛm a wɔaka no mpɛn pii sɛ “amanaman no behu sɛ mene Yehowa” no yɛ asɛmpa ma wɔn. Ɛrenkyɛ, Yehowa bɛma saa bɔhyɛ no aba mu na ɔbɛtew ne din ho. Obeyi abɔnefosɛm ne wɔn a wɔtaa akyi nyinaa afi hɔ, nanso wɔn a wɔkyerɛ obu ma ne din na wonim nea edin no kyerɛ no, obegye wɔn nkwa. (Mmebusɛm 18:10) Sɛ wohwɛ Yehowa, Onyankopɔn a ɔyɛ kronkron na ‘ɔdɔ atɛntrenee’ yi a, so ɛnka wo mma wommɛn no?—Dwom 37:9-11, 28.
September Bible akenkan:
^ nky. 4 Hwɛ asɛm a wɔato din “Bɛn Onyankopɔn—Nea Ɔdɔ Atɛntrenee” a ɛwɔ October—December, 2008 Ɔwɛn-Aban mu no.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yeremia 27:1-22
27 Asɛm yi fi Yehowa hɔ baa Yeremia nkyɛn wɔ Yosia+ ba Yehoiakim a ɔyɛ Yuda hene no ahenni mfiase sɛ:2 “Nea Yehowa aka akyerɛ me ni, ‘Yeyɛ kɔndua+ ne nea esuso mu, na fa to wo kɔn ho.+3 Fa hyɛ asomafo a wɔreba Yuda hene Sedekia nkyɛn wɔ Yerusalem no nsam na wɔmfa nkɔmoma Edom+ hene ne Moab+ hene ne Ammonfo+ hene ne Tiro+ hene ne Sidon+ hene.4 Na fa ahyɛde yi ma wɔn na wɔmfa nkɔma wɔn wuranom sɛ:“‘“Nea asafo Yehowa, Israel Nyankopɔn+ aka ni; nea monkɔka nkyerɛ mo wuranom ni,5 ‘Me na mede m’ahoɔden+ kɛse ne me basa a mateɛ mu+ yɛɛ asase+ ne adesamma+ ne mmoa+ a wɔwɔ asase so, na mede ma obiara a ɛteɛ m’ani so sɛ mede bɛma no.+6 Na me na mede nsase yi nyinaa ahyɛ Babilon hene Nebukadnesar,+ m’akoa no nsa;+ mede wuram mmoa nso ama no sɛ wɔnsom no.+7 Na ɔno na aman nyinaa bɛsom no,+ ɔne ne ba ne ne banana, kosi sɛ n’asase bere bɛsõ+ ma aman ne ahene akɛse pii de no ayɛ akoa ma wasom wɔn.’+8 “‘“‘Na ɛbɛba sɛ ɔman ne ahenni biara a wɔrensom Babilon hene Nebukadnesar, na wɔremfa wɔn kɔn nhyɛ Babilon hene kɔndua ase no, nkrante+ ne ɔkɔm+ ne owuyare+ na mede bɛba saa ɔman no so, kosi sɛ menam ne nsa so bɛma wɔasa,’+ Yehowa asɛm ni.9 “‘“‘Na mo de, mo adiyifo+ ne mo akɔmfo ne mo adaesofo+ ne mo nkonyaayifo ne mo asumanfo+ a wɔka kyerɛ mo sɛ: “Morensom Babilon hene”+ no, munntie wɔn.10 Nkɔntoro na wɔhyɛ mo na ama wɔatu mo afi mo asase so akɔ akyirikyiri; mɛbɔ mo ahwete, na mobɛyera.+11 “‘“‘Ɔman a wɔde wɔn kɔn bɛhyɛ Babilon hene kɔndua ase na wɔasom no no de, me nso mɛma wɔahome wɔ wɔn asase so,’ Yehowa asɛm ni, ‘na wɔbɛdɔw na wɔatena so.’”’”+12 Yuda hene Sedekia+ mpo, mekaa nsɛm yi nyinaa kyerɛɛ no+ sɛ: “Momfa mo kɔn nkɔhyɛ Babilon hene kɔndua ase na monsom ɔne ne man, na moatena nkwa mu.+13 Dɛn nti na wo ne wo man rebewuwu nkrante+ ne ɔkɔm+ ne owuyare+ ano sɛnea Yehowa asɛm a ɔka kyerɛɛ amanaman a wɔnsom Babilon hene no te no?14 Na adiyifo a wɔreka nsɛm yi kyerɛ mo sɛ, ‘Morensom Babilon hene’+ no, munntie wɔn, efisɛ nkɔntoro na wɔhyɛ mo.+15 “‘Mensomaa wɔn,’ Yehowa asɛm ni, ‘nkɔntoro na wɔhyɛ wɔ me din mu na ama mabɔ mo ahwete,+ na moayera,+ mo ne adiyifo a wɔhyɛ mo nkɔm no nyinaa.’”+16 Asɔfo ne ɔman yi nyinaa nso, meka kyerɛɛ wɔn sɛ: “Nea Yehowa aka ni, ‘Mo adiyifo a wɔhyɛ nkɔm kyerɛ mo sɛ: “Hwɛ, wɔde Yehowa anwenne no befi Babilon aba nnansa yi ara”+ no, munntie wɔn nsɛm no, efisɛ nkɔntoro na wɔhyɛ mo.+17 Munntie wɔn. Babilon hene na monsom no, na moatena nkwa mu.+ Dɛn nti na ɛsɛ sɛ kurow yi dan amamfõ?+18 Na sɛ wɔyɛ adiyifo ampa na Yehowa asɛm wɔ wɔn anom a, ɛnde momma wɔnsrɛ asafo Yehowa ɛ,+ na wɔammɛfa anwenne a aka wɔ Yehowa fie ne Yuda hene fie ne Yerusalem no ankɔ Babilon.’19 “Adum+ ne po+ ne nsutwe nnaka+ ne anwenne a aka wɔ kurow yi mu no,+ nea asafo Yehowa aka wɔ ho ni,20 nea Babilon hene Nebukadnesar gyawee bere a ɔbɛfaa Yehoiakim ba Yekonia+ a ɔyɛ Yuda hene no ne Yuda ne Yerusalem mmapɔmma nyinaa fi Yerusalem kɔɔ nkoasom mu+ no,21 nea asafo Yehowa, Israel Nyankopɔn no aka wɔ anwenne nkae a ɛwɔ Yehowa fie ne Yuda hene fie ne Yerusalem nyinaa ho ni,+22 ‘“Babilon na wɔde bɛkɔ,+ na ɛhɔ na ɛbɛka de akosi da a mɛdan m’ani aba so,”+ Yehowa asɛm ni. “Na mɛkɔ akɔfa asan de aba ha.”’”+


text:
Ɔdɔ
1Sɛ mede nnipa ne abɔfo tɛkrɛma kasa na minni dɔ a, na mete sɛ ayowa a ɛregyigye anaa akasae a ɛrewosow. 2 Ebia na mewɔ akyɛde a mitumi ka Asɛmpa no ma ɛka nnipa koma; ebia na mewɔ osuahu ne ntease ma mete ahintasɛm nyinaa; ebia na mewɔ gyidi a ɛma mitumi tutu mmepɔw nanso sɛ minni ɔdɔ a, menka hwee. 3 Metumi de nea mewɔ nyinaa makyɛ na mpo matu me nipadua asi hɔ sɛ wɔnhyew nanso sɛ minni ɔdɔ a, ɛnyɛ me papa biara.
4 Ɔdɔ wɔ boasetɔ na ne tirim yɛ mmerɛw; ɔdɔ nyɛ ahoɔyaw anaa ɛnkyerɛ ne ho anaa onni ahomaso su; 5 ɔdɔ mmu ɔbra bɔne; ɔnyɛ pɛsɛmenkominya; ne bo nhaw no; ɔmfa bɔne nhyɛ ne mu; 6 ɔdɔ mpɛ bɔne na mmom, ɔpɛ nokware. 7 Ɔdɔ basa mu mmu; ne gyidi, n’anidaso ne ne boasetɔ nni hwammɔ.
8 Ɔdɔ wɔ hɔ daa. Nkɔmhyɛ wɔ hɔ nanso ɛnte hɔ daa; akyɛde a ɛma wɔka kasa foforo wɔ hɔ nanso ɛwɔ n’awiei; osuahu wɔ hɔ nanso ebetwam. 9 Nea yenim no ne nkɔm a yɛhyɛ no yɛ fa bi; 10 nanso nea edi mu no ba a, nea ɛyɛ fa bi no tu yera.
11 Meyɛ abofra no mekasae sɛ abofra, medwenee sɛ abofra, misusuwii sɛ abofra, na meyɛɛ ɔpanyin yi, magu mmofrasɛm no. 12 Nea yehu no mprempren no te sɛ su bi a ɛyɛ kusuu wɔ ahwehwɛ mu. Ɛno akyi, yebehu no kann. Nea minim mprempren no yɛ ɛho fa bi; akyiri yi, ebedi mu te sɛ Onyankopɔn nimdeɛ a ɔwɔ wɔ me ho no.
13 Na afei ade abiɛsa yi na ɛwɔ hɔ: gyidi, anidaso, ɔdɔ; na ɔdɔ ne mu kɛse.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Hesekiel 23:1-49
23 Yehowa ka kyerɛɛ me+ sɛ:2 “Onipa ba, ná mmea baanu bi wɔ hɔ a wɔn nyinaa fi maame biako.+3 Na wɔbɔɔ aguaman wɔ Egypt,+ wɔn mmabaaberem pɛɛ.+ Ɛhɔ na womiamiaa wɔn nufu+ na wogoruu wɔn kokom, wɔn mmaabunberem.4 Ɔpanyin no din de Ohola, na ne nua no de Oholiba, na wɔbɛyɛɛ me dea,+ na wɔwoo mmabarima ne mmabea.+ Edin Ohola no gyina hɔ ma Samaria,+ na Oholiba nso gyina hɔ ma Yerusalem.+5 “Ohola fii m’akyi kɔbɔɔ aguaman,+ na ɔde akɔnnɔ anibere kodii n’adɔfo+ Asiriafo+ a na wɔbɛn no no akyi,6 amradofo a wofurafura ntama bruu, ne asoafo a wɔn nyinaa yɛ mmerante ahoɔfɛfo, apɔnkɔsotefo a wɔtete apɔnkɔ so.7 Na ɔne Asiria atitiriw nyinaa bɔɔ aguaman; na ɔde wɔn a ne kɔn dɔ wɔn nyinaa—wɔn abosom fĩ nyinaa—guu ne ho fĩ.+8 Wannyae n’aguamammɔ a ɔde fii Egypt no, efisɛ wɔne no dae ne mmabaaberem, na wogoruu ne kokom, ne mmaabunberem; na wɔde wɔn aguamammɔ guaree no.+9 Enti mede no hyɛɛ n’adɔfo nsa,+ Asiriafo a ɔde akɔnnɔ anibere dii wɔn akyi no.+10 Wɔn na woyii n’adagyaw so,+ na wɔfaa ne mmabarima ne ne mmabea kɔe,+ na ɔno nso, wɔde nkrante kum no. Ogyee dimmɔne wɔ mmea mu, na wobuu no atɛn.11 “Bere a ne nuabea Oholiba hui no,+ n’akɔnnɔ bɔne no bɛyɛɛ hu sen no, na na n’aguamammɔ no sen ne nua no de koraa.+12 Ɔde akɔnnɔ bɔne dii Asiriafo akyi,+ amradofo ne asoafo a na wɔbɛn wɔn, wɔn a wofurafura ntama pa, apɔnkɔsotefo a wɔn nyinaa yɛ mmerante ahoɔfɛfo.+13 Bere a oguu ne ho fĩ no, mihui sɛ wɔn nyinaa nam ɔkwan koro so.+14 Afei n’aguamammɔ no yɛɛ kɛse koraa bere a ohuu nnipa a wɔayɛ wɔn mfonini agu ɔfasu ho,+ Kaldeafo ahoni+ a wɔde adukɔkɔɔ+ ayɛ no.15 Ná wɔde abɔso+ akyekyere wɔn asen bobɔ abotiri atenten. Wɔn nyinaa te sɛ akofofo, te sɛ Babilonfo a wɔn ase fi Kaldea asase so.16 N’ani bɔɔ wɔn so no, wɔn ho akɔnnɔ dɛw ne mu,+ na otuu abɔfo kɔɔ wɔn nkyɛn wɔ Kaldea.+17 Babilonfo baa ne nkyɛn wɔ ne dɔ mpa so, na wɔde wɔn aguamammɔ guu ne ho fĩ.+ Afei bere a wɔkɔɔ so guu ne ho fĩ no, wɔn ho fonoo no, na ne kra twee ne ho.18 “Oyii n’adagyaw so maa n’aguamammɔ ho daa hɔ,+ enti ne ho yɛɛ me abofono na me kra twee ne ho sɛnea ne nuabea ho yɛɛ me abofono na me kra twee ne ho no.+19 Ɔkɔɔ so ara bɔɔ aguaman+ ma wɔkaee ne mmabaaberem+ aguamammɔ wɔ Egypt asase so.+20 Na akɔnnɔ donnɔn no te sɛ mmea a wɔn mpenafo dua te sɛ mfurum dua na wɔn barima te sɛ apɔnkɔnini de no.+21 Wo kɔn dɔɔ wo mmabaaberem ahohwibra fi bere a na wowɔ Egypt,+ sɛnea wogoruu wo kokom no, wo mmabaaberem nufu nti.+22 “O Oholiba, nea Awurade Tumfoɔ Yehowa aka ni, ‘Mɛma w’adɔfo a wo kra atwe ne ho afi wɔn ho no aba wo so;+ mede wɔn bɛba wo so wɔ afã nyinaa,+23 Babilonfo+ ne Kaldeafo+ nyinaa, ne Pekod+ ne Soa ne Koa mmarima, ne Asiriafo a wɔka wɔn ho nyinaa, mmarima ahoɔfɛfo, amradofo ne asoafo nyinaa, akofofo ne wɔn a wɔafrɛ wɔn, a wɔn nyinaa tete apɔnkɔ so.24 Nteaseɛnam ne ntwahonan+ ne asafodɔm ne akyɛm akɛse ne nketewa ne dade kyɛw na wɔde bɛba wo so. Na wobetwa wo ho nyinaa ahyia, na mɛma wɔabu wo atɛn sɛnea wɔn atemmu te.+25 Mɛma m’ani abere wo so,+ na wɔne wo bedi wɔ abufuw so.+ Wobetwa wo hwene ne w’aso, na wo fã a ɛbɛka no bɛtɔ nkrante ano. Wɔbɛfa+ wo mmabarima ne wo mmabea+ akɔ, na wɔde ogya bɛhyew wo nneɛma a ɛbɛka nyinaa.+26 Wɔbɛworɔw wo ntade+ na wɔafa w’agude fɛfɛ no akɔ.+27 Na mɛma w’ahohwibra to atwa,+ w’aguamammɔ a wode fi Egypt bae no.+ Na woremma w’ani so nhwɛ wɔn, na worenkae Egypt bio.’28 “Nea Awurade Tumfoɔ Yehowa aka ni, ‘Hwɛ, mede wo bɛhyɛ wɔn a wotan wɔn no nsa, wɔn a wo kra atwe ne ho afi wɔn ho no nsa.+29 Wɔne wo bedi wɔ ɔtan so na wɔafa nea woabrɛ anya nyinaa, na wobegyaw wo adagyaw, kwaterekwa.+ W’aguamammɔ mu adagyaw bɛda adi na w’ahohwibra ne wo brasɛe ho ada hɔ.+30 Eyi na wɔde bɛyɛ wo efisɛ woyɛɛ wo ho aguaman dii amanaman no akyi,+ na wode wɔn abosom fĩ guu wo ho fĩ.+31 Wofaa wo nuabea no kwan so;+ enti mede ne kuruwa bɛhyɛ wo nsam.’+32 “Nea Awurade Tumfoɔ Yehowa aka ni, ‘Wobɛnom wo nuabea no kuruwa a emu dɔ na ɛtrɛw no ano.+ Na wɔbɛserew wo adi wo ho fɛw, efisɛ kuruwa no mu nneɛma dɔɔso.+33 Asabow ne awerɛhow bɛhyɛ wo mã, na wobɛnom ahodwiriw ne ɔsɛe kuruwa ano, wo nuabea Samaria kuruwa no.34 Wobɛnom afifew mu ma asa,+ na wobɛwe ne nkyɛmfɛre na woatetew wo nufu.+ “Me na maka,” Awurade Tumfoɔ Yehowa asɛm ni.’35 “Enti nea Awurade Tumfoɔ Yehowa aka ni, ‘Esiane sɛ wo werɛ afi me+ na woatow me akyene w’akyi+ nti, w’ahohwibra ne w’aguamammɔ bebua wo ti so.’”36 Na Yehowa san ka kyerɛɛ me sɛ: “Onipa ba, wubebu Ohola ne Oholiba+ atɛn+ aka wɔn abofonode akyerɛ wɔn anaa?+37 Wɔasɛe aware,+ na mogya wɔ wɔn nsam;+ wɔde wɔn abosom fĩ na asɛe aware.+ Afei nso, wɔde wɔn mma a wɔawo wɔn ama me no afa ogya mu ama wɔn sɛ aduan.+38 Nanso nea ɛsen saa no, nea wɔde yɛɛ me ni: Woguu me kronkronbea+ hɔ fĩ+ saa da no, na wohuraa me homeda ho.+39 Na bere a wokunkum wɔn mma maa wɔn abosom fĩ+ no wiei no, wɔsan baa me kronkronbea hɔ saa da no behuraa ho.+ Hwɛ, saa na wɔayɛ wɔ me fie mfinimfini pɛɛ.+40 Afei bere a wotuu abɔfo kɔɔ mmarima a wɔwɔ akyirikyiri nkyɛn no,+ wɔbae,+ na wɔn nti wuguare+ kekaa w’ani akyi,+ na wode agude hyehyɛɛ wo ho.+41 Wotenaa mpa fɛfɛ so,+ na wusiesiee ɔpon de sii ho,+ na wode m’aduhuam+ ne me ngo sisii so.+42 Afei wɔtee nnipa pii a wɔn ho adwo wɔn nne wɔ hɔ,+ na wɔde asabofo+ fii sare so bɛkaa nnipadɔm no mu mmarima ho, na wɔde nkapo guu mmea no nsa de abotiri fɛfɛ bobɔɔ wɔn ti.+43 “Na mekaa nea awaresɛe+ ama wagurow no ho asɛm sɛ, ‘Ɔbɛkɔ so ara abɔ aguaman, mprempren mpo.’+44 Na wɔbaa ne nkyɛn sɛnea obi kɔ ɔbea aguaman nkyɛn; saa kwan no so na wɔbaa mmea ahohwifo Ohola ne Oholiba nkyɛn.+45 Na mmarima a wɔteɛ+ no de awaresɛefo atemmu+ ne mmea mogyapɛfo atemmu bebu no atɛn,+ efisɛ wɔyɛ mmea awaresɛefo, na mogya wɔ wɔn nsam.+46 “Nea Awurade Tumfoɔ Yehowa aka ni, ‘Mɛma asafo bi aba wɔn so,+ na wɔbɛma wɔn ho ayɛ hu na wɔafa wɔn sɛ asade.+47 Na asafo no besiw wɔn abo+ de nkrante atwa wɔn akyene. Wobekunkum wɔn mmabarima ne wɔn mmabea+ de ogya ahyew wɔn afie.+48 Afei metu ahohwibra+ ase afi asase no so,+ na mmea nyinaa besua biribi afi mu na wɔammɔ mo ahohwibra no bi.+49 Na wɔde mo ahohwibra begu mo ti so+ na moasoa mo abosom fĩ no bɔne, na mubehu sɛ mene Awurade Tumfoɔ Yehowa.’”+


text:
Ɔkɛseɛ Melkisedek
1Na saa Melkisedek yi yɛ Salemhene, ɛna ɔsan yɛ Ɔsorosoro Nyankopɔnn sɔfo. Bere a Abraham fi ɔko a okum ahemfo ano reba no, Melkisedek hyiaa no hyiraa no. 2 Abraham maa no n’asade no mu nkyɛm du mu baako. Melkisedek din no nkyerɛase a edi kan no ne Treneehene. Esiane sɛ na ɔyɛ Salemhene no nti, wɔkyerɛɛ ne din no ase se Asomdwoehene. 3 Obi nnim Melkisedek n’agya, ne na, ne ne mpanyimfo ho asɛm. Saa ara nso na obi nnim n’awo ne ne wu nso ho asɛm. Ɔsɛ Onyankopɔn Ba, na ɔda so yɛ ɔsɔfo daadaa.
4 Eyi di ho adanse sɛ na ɔyɛ onipa kɛse a agya Abraham po tumi ma no n’asade mu nkyɛm du mu baako. 5 Nanso Lewi asefo a wɔyɛ asɔfo no Mmara na ɛhyɛ wɔn sɛ wonnye nkyɛm du mu baako mfi wɔn ara wɔn nkurɔfo Israelfo nkyɛn a wɔn nso yɛ Abraham asefo no. 6 Melkisedek nyɛ Lewi aseni nanso ogyee nkyɛm du mu baako fii Abraham nkyɛn hyiraa no ma onyaa Onyankopɔn bɔhyɛ no. 7 Akyinnye biara nni ho sɛ nea ɔma nhyira so sen nea ogye nhyira.
8 Asɔfo mu no, nnipa a wowu no na wogye nkyɛm du no, nanso Melkisedek fam de, nea ɔte ase no na ogyee nkyɛm du no sɛnea Kyerɛwsɛm no ka no.
9 Enti nokwarem, Abraham tuaa nkyɛm du no Lewi a n’asefo gye nkyɛm du no nso nam Abraham so tuae. 10 Na wɔnwoo Lewi, nanso esiane sɛ na ɔhyɛ ne nena Abraham mu saa bere no a Melkisedek hyiaa no no nti na otuae. 11 Ɛnam Lewi asɔfodi so nti na wɔde Mmara no maa Israelfo. Ɛno nti sɛ Lewifo asɔfo no yɛɛ wɔn adwuma yiye a, anka ɛho nhia sɛ wɔbɛfa ɔsɔfo foforo bi afi Melkisedek abusua mu a omfi Aaron abusua mu.
12 Sɛ ɛba sɛ asɔfodi no sesa a, ɛma mmara no nso sesa.
13 Nanso yɛn Awurade a wɔka saa asɛm yi nyinaa fa ne ho no fi abuasua foforo mu. Ne busuani biara nnii ɔsɔfo wɔ afɔremuka so da. 14 Ɛyɛ sɛnnahɔ sɛ wɔwoo no too Yuda abusua mu, na Mose kaa asɔfo ho asɛm no nso, wammɔ n’abusua din da.
15 Asɛm no da ne ho adi pefee, efisɛ, ɔsɔfo foforo bi aba a ɔte sɛ Melkisedek. 16 Ɔno de, ɛnnam onipa mmara so na wɔhyɛɛ no ɔsɔfo. 17 Kyerɛwsɛm no ka se, ‘Wobɛyɛ ɔsɔfo daa nyinaa sɛnea Melkisedek asɔfo kwan nhyehyɛe te no.’”
18 Wɔatow mmara dedaw no akyene, efisɛ, na emu yɛ mmerɛw na ɛho nni mfaso nso. 19 Na Mose Mmara no nso antumi amma biribiara anyɛ pɛ. Wɔde anidaso pa bi a yɛnam so bɛn Onyankopɔn aba.
20 Ɛno akyi, Onyankopɔn ntam abɛka ho. Bere a wɔhyɛɛ afoforo bi asɔfo no na ntam a ɛte saa nni hɔ. 21 Yesu nam ntam so bɛyɛɛ ɔsɔfo bere a Onyankopɔn ka kyerɛɛ no se, “Awurade aka ntam; na ɔrensesa n’adwene: ‘Wobɛyɛ ɔsɔfo daa nyinaa.’“ 22 Saa nsonoe yi na ɛma Yesu gyina pintinn ma apam no.
23 Nsonoe foforo bi nso wɔ hɔ. Na saa asɔfo no dɔɔso, efisɛ, na wowuwu a wontumi ntoa wɔn adwuma so.
24 Nanso Yesu de, ɔwɔ hɔ daa na n’asɔfodwuma no nso, obi ntoa so mma no. 25 Enti otumi gye wɔn a wɔnam ne so ba Onyankopɔn nkyɛn no ɛnnɛ ne daa, efisɛ, ɔte hɔ daa srɛ Onyankopɔn ma wɔn. 26 Yesu ne ɔsɔfo panyin a ɔboa yɛn wɔ yɛn ahiasɛm mu. Ɔyɛ kronkron. Onni mfomso biara wɔ ne mu na ɔnyɛ bɔne. Wɔatew no afi nnebɔneyɛfo ho na wɔapagyaw no aboro ɔsoro so. 27 Ɔnte sɛ asɔfo mpanyin a aka no a, daa afɔrebɔ a ɔbɔ no kan no ɔbɔ wɔ ne bɔne a wayɛ ho ansa na afei wabɔ afoforo de no. Ɔbɔɔ afɔre baako pɛ a ɔde ne ho na ɛbɔe. 28 Mose Mmara no yi nnipa a wɔmfata ma wɔyɛ asɔfo mpanyin, nanso Onyankopɔn bɔ a ɔde ntam kaa ho no a ɛbae Mmara no akyi no, yii Ɔba no a ɔyɛ pɛ daa nyinaa no.


text:
February 29–March 6
ESTER 1-5
Dwom 86 ne Mpaebɔ
Nnianim Nsɛm (Simma 3 anaa nea ennu saa)
BIBLE MU AKORADE
“Ester Gyinaa Onyankopɔn Nkurɔfo Akyi”: (Simma 10)
[Bɔ Ester nhoma no nnianim nsɛm video no.]
Es 3:5-9
—Haman bɔɔ pɔw sɛ ɔbɛsɛe Onyankopɔn nkurɔfo (ia 131 ¶18-19)
Es 4:11–5:2
—Ester gyidi nti, na onsuro owu mpo (ia 125 ¶2; 134 ¶24-26)
-
Tweetwee Bible Mu: (Simma 8)
Es 2:15
—Dɛn na Ester yɛe de kyerɛe sɛ ɔbrɛ ne ho ase na otumi di ne ho so? (w06 3/1 9 ¶7)
Es 3:2-4
—Ɛbɛyɛ sɛ dɛn nti na Mordekai ammɔ ne mu ase amma Haman? (ia 131 ¶18)
Dɛn na nnawɔtwe yi Bible akenkan ma mihu fa Yehowa ho?
Nnawɔtwe yi Bible akenkan mu asɛm bɛn na metumi de akɔ asɛnka?
-
Bible Akenkan: Es 1:1-15 (Simma 4 anaa nea ennu saa)
MA W’ANI NKU ASƐNKA HO
Nsrahwɛ a Edi Kan: (Simma 2 anaa nea ennu saa) Fa Tie Onyankopɔn nhomawa no ma. Yɛ sankɔhwɛ ho nhyehyɛe.
Sankɔhwɛ: (Simma 4 anaa nea ennu saa) Kyerɛ sɛnea wobɛsan akɔsra obi a ogyee Tie Onyankopɔn nhomawa no; munsusuw kratafa 2-3 ho. Fa asɛm bi gyaw no na da foforo moasusuw ho.
Bible Adesua: (Simma 6 anaa nea ennu saa) Da a edi kan no, womaa obi Tie Onyankopɔn nhomawa no bi. Afei kyerɛ sɛnea wode Tie Onyankopɔn na Tena Ase Daa nhomawa no kratafa 4-5 bɛyɛ Bible adesua. (km 7/12 2-3 ¶4)
KRISTOFO ABRABƆ
Dwom 71
Asafo mu ahiade: (Simma 10)
Ɔkwan Bɛn So na Asafo Nhyiam Ho Nhyehyɛe Foforo no ne Adesua Nhoma no Aboa Wo?: (Simma 5) Ɔkasa ne nkɔmmɔbɔ. Ma anuanom nkyerɛ sɛnea adesua a yɛyɛ no nnawɔtwe mfinimfini seesei no aboa wɔn. Hyɛ wɔn nyinaa nkuran ma wonsiesie wɔn ho yiye na wɔanya adesua no so mfaso.
Asafo Bible Adesua: ia ti 10 ¶1-11, ne adaka “Bere Tenten Ahe na Osu Antɔ wɔ Elia Bere So?” (Simma 30)
Ntĩmu ne Nea Yebesua Nnawɔtwe a Edi Hɔ (Simma 3)
Dwom 149 ne Mpaebɔ


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
2 Samuel 1:1-27
1 Na Saul wu akyi a Dawid afi adi akokunkum Amalekfo+ aba no, Dawid san bɛtenaa Siklag+ nnanu.2 Na ne nnansa so no, hwɛ! na ɔbarima+ bi fi nsra no mu, Saul nkyɛn, reba a wasuan n’atade mu+ na dɔte gu n’atifi.+ Bere a oduu Dawid nkyɛn no, ɛhɔ ara na ɔbɔɔ ne mu ase kotow fam.+3 Ɛnna Dawid bisaa no sɛ: “Ɛhe na wufi reba yi?” Na obuae sɛ: “Israel nsra mu na mifi aguan aba yi.”4 Na Dawid san bisaa no sɛ: “Nneɛma kɔɔ so dɛn? Mesrɛ wo, ka kyerɛ me.” Na ɔkae sɛ: “Ɔman no aguan afi akono hɔ, na wɔn mu pii atotɔ na wɔawuwu;+ Saul+ ne ne ba Yonatan+ nso awuwu.”5 Ɛnna Dawid bisaa aberante a ɔbɛka kyerɛɛ no no sɛ: “Ɛyɛɛ dɛn na wuhui sɛ Saul ne ne ba Yonatan awuwu ampa?”+6 Ɛnna aberante a ɔbɛka kyerɛɛ no no kae sɛ: “Mikopuee Bepɔw Gilboa+ so, na mihui sɛ Saul tweri ne peaw,+ na hwɛ! ná nteaseɛnam sotefo ne apɔnkɔsotefo no ato no awie.+7 Bere a otwaa n’ani no, ohuu me, na ɔfrɛɛ me, na migyee so sɛ, ‘Mini!’8 Ɛnna obisaa me sɛ, ‘Wone hena?’ Na meka kyerɛɛ no sɛ, ‘Meyɛ Amalekni.’+9 Afei ɔkae sɛ, ‘Mesrɛ wo, twiw bɛn me na kum me, efisɛ merehu amane, na me kra+ da so wɔ me mu.’10 Enti mitwiw bɛn no kum+ no, efisɛ n’asehwe akyi no, mihui sɛ ɔrentumi ntena nkwa mu bio. Afei mefaa ne ti so ahemmotiri+ ne ne nsa so nkapo sɛ mede rebrɛ me wura wɔ ha.”11 Ɛnna Dawid soo n’atade mu suanee mu,+ na mmarima a wɔka ne ho no nyinaa nso yɛɛ saa.12 Na wotwaa adwo sui,+ na wodii mmuada+ maa Saul ne ne ba Yonatan ne Yehowa man ne Israel fie+ kosii anwummere, nkrante ano a wɔtotɔe nti.13 Afei Dawid bisaa aberante a ɔbɛka kyerɛɛ no no sɛ: “Wufi he?” Na obuae sɛ: “Meyɛ Amalekni+ ɔhɔho bi a wabɛsoɛ ha ba.”14 Ɛnna Dawid ka kyerɛɛ no sɛ: “Dɛn nti na woansuro+ sɛ wobɛteɛ wo nsa asɛe nea Yehowa asra+ no no?”15 Dawid kaa saa no, ɔfrɛɛ mmerante no mu biako ka kyerɛɛ no sɛ: “Twiw bɛn no na bɔ no.” Enti ɔbɔɔ no hwee hɔ ma owui.+16 Afei Dawid ka kyerɛɛ no sɛ: “Wo ara wo mogya ho afɔdi begu w’atifi+ efisɛ w’ano na adi adanse atia wo+ sɛ, ‘Me ara na mikum nea Yehowa asra no’ no.”+17 Na Dawid twaa Saul ne ne ba Yonatan+ ho kwadwom+ yi,18 na ɔkae sɛ wɔnkyerɛ Yudafo+ “Bɛmma”+ ho kwadwom yi. Hwɛ! wɔakyerɛw wɔ Yasar+ nhoma no mu:19 “O Israel, w’ahoɔfɛ na atɔ wɔ wo sorɔnsorɔmmea yi.+Ɛyɛɛ dɛn na mmarima ahoɔdenfo atotɔ yi!20 Monnka ho asɛm wɔ Gat;+Mommmɔ no dawuru wɔ Askelon+ mmɔnten so,Na Filistifo mmabea ani annye,Na momonotofo mmabea anni ahurusi.+21 Mo, Gilboa mmepɔw,+ mma obosu anaa osu nntɔ nngu mo so, na mma ayɛyɛde kronkron+ mmfifi mo nsase so,Efisɛ ɛhɔ na woguu ahoɔdenfo kyɛm ho fĩ,Saul kyɛm no, na wɔannya bi a wɔasra ho ngo.+22 Atɔfo mogya ne ahoɔdenfo srade,Yonatan agyan amfi ho,+Na Saul nso nkrante amfi ho amma kwa.+23 Saul ne Yonatan,+ nnipa a wɔn ho yɛ ahomeka a wɔdɔ wɔn, wɔn nkwa nna mu,Owu mu nso, wɔn mu antetew.+Wɔn ho yɛ hare sen akɔre,+Wɔn ahoɔden kyɛn agyata.+24 O Israel mmabea, munsu Saul,Na ɔno na ɔde ɔtankɔkɔɔ fɛfɛ furaa mo,Na ɔde sika agude guu mo ntade so.+25 Ɛyɛɛ dɛn na ahoɔdenfo atotɔ ɔko mu yi!+Ɛyɛɛ dɛn na Yonatan atɔ wɔ wo sorɔnsorɔmmea!+26 O me nua Yonatan, me ho hiahia me, wo nti,Mepɛɛ w’asɛm yiye.+Ɔdɔ a wodɔɔ me no yɛ nwonwa, ɛsen mmea dɔ koraa.+27 Ɛyɛɛ dɛn na ahoɔdenfo atotɔ+Na akode asɛe yi!”


text:
ƆWƐN-ABAN—NEA ADESUA NSƐM WOM September 2014
Adesua nsɛm a yebesua efi October 27 kosi November 30, 2014 na ɛwɔ Ɔwɛn-Aban yi mu.
‘Wopɛ Sɛ Woyɛ Ahwɛfo Adwuma’?
Dɛn na ɛbɛkyerɛ sɛ adwempa na ɛwɔ akyi?
Wugye Di Paa Sɛ Woahu Nokware No? Adɛn Ntia?
Adesua yi bɛkyerɛ nea ɛma nnipa pii gye di sɛ Yehowa Adansefo som na ɛyɛ nokware. Bio, yebehu nea enti a Adansefo no ankasa gye di sɛ wɔahu nokware no.
“Ahohia Bebree” Mu Mpo, Yi Wo Yam Som Onyankopɔn
Esiane sɛ yɛte Satan wiase mu nti, obiara tumi kɔ ahohia mu. Ɔkwan bɛn na Satan fa so sɔ yɛn hwɛ? Yɛbɛyɛ dɛn asiesie yɛn ho ama sɔhwɛ a ɛte saa?
Awofo
—Monhwɛ Mo Mma
Awofo asɛde ne sɛ wɔbɛtete wɔn mma wɔ “Yehowa nteɛso ne nyansakyerɛ mu.” (Efe. 6:4) Saa asɛm yi bɛboa awofo ma wɔahu akwan mmiɛnsa a wɔbɛfa so ahwɛ wɔn mma na wɔde Yehowa ho dɔ adua wɔn mu.
Nsɛmmisa a Efi Akenkanfo Hɔ
Asɛm a Bible ka wɔ Dwom 37:
“Ɔtamfo a Otwa To a Obetu no Agu Ne Owu”
Owu ne nea ɛde ba nyinaa ma nnipa hu amane. Dɛn nti na nnipa wu? Ɔkwan bɛn so na Yehowa ‘betu owu, ɔtamfo a otwa to no agu’? (1 Korintofo 15:
Kae Wɔn a Wɔreyɛ Bere Nyinaa Som Adwuma No
Yehowa asomfo pii ayi wɔn yam reyɛ bere nyinaa som adwuma no. Dɛn na yɛbɛyɛ de akyerɛ sɛ yɛkae ‘adwumaden a wofi gyidi ne ɔdɔ mu reyɛ’ no?


text:
No, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO oooo
No, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO oooo
No, no no no noooooo no no no no no No NO NO oooo no no OO no NNNno No, no no no noooooo , no no no no, No NO NO oooo
No, no no no noooooo no no no no no No NO NO oooo no no OO no NNNno No, no no , noooooo no no no no no, No NO NO ooooNo, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO ooooo no, No NO NO oooo
No, no no no noooooo no , no no no No NO NO oooo no no OO no NNNno No, no no no noooooo no no no no no, No NO NO ooooNo, no no no noooooo no no no no no No NO NONo, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO oooooooo no no OO no NNNno No, no no no noooooo no no no no no, No NO NO ooooNo, no no no noooooo no , no no no No NO NO oooo no no OO no NNNno No, no no no noooooo no no no no no, No NO NO ooooNo, no no no noooooo no no no no no No NO NONo, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO oooooooo no no OO no NNNno No, no no no noooooo no no no no no, No NO NO ooooo no, No NO NO oooo
No, no no no noooooo no , no no no No NO NO oooo no no OO no NNNno No, no no no noooooo no no no no no, No NO NO ooooNo, no no no noooooo no no no no no No NO NONo, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO oooooooo no no OO no NNNno No, no no no noooooo no no no no no, No NO NO ooooNo, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO ooooNo, no no no noooooo no no no no no No NO NO oooo no no OO no NNNno No, no no no noooooo no no no no no, No NO NO oooo
Feel free to use any or all of those, if anyone mentions it again. (if you run out I have more.
Holiday - A break from your normal life, in which you relax, and enjoy. from which you reluctantly return home, happy and de stressed.
Get MiL to send your BiLs on a tall ships course(any outward bounds type thing), and book herself a get away with a friend,
and your family should find a nice relaxing beach holiday to have fun on.


text:
Onyankopɔn nhyehyɛe aba mu
1Afei mihuu ɔbɔfo tumfoɔ bi a ofi soro resian ba fam. Na ɔhyɛ omununkum mu a nyankontɔn bɔ ne ti. Na n’anim te sɛ owia, na ne nan te sɛ ogya fadum. 2 Na nhoma ketewaa bi kita no a wabue mu. Ɔde ne nan nifa sii po so na benkum no si asase so. 3 Ɔteɛɛm maa ne nne woroo so sɛ gyata. Ɔfrɛe no, aprannaa ason no woroo so gyee so.
4 Wɔkasae pɛ, na mepɛ sɛ mekyerɛw. Nanso metee nne bi fii soro a ɛkae se, “Ma nsɛm a aprannaa ason no kae no nka wo tirim. Nkyerɛw!”
5 Ɛhɔ ara, ɔbɔfo a mihui sɛ ogyina hɔ a ne nan baako si po so na baako si asase so no maa ne nsa nifa so kɔɔ soro, 6 na ɔde Onyankopɔn a ɔte hɔ daa daa a ɔbɔɔ soro ne asase ne po ne nea ɛwɔ mu nyinaa no din kaa ntam. Ɔbɔfo no kae se, “Beresɛe biara nni hɔ. 7 Na sɛ ɔbɔfo a ɔto so ason no hyɛn ne torobɛnto no a, ansa na Onyankopɔn bewie n’ahintasɛm mu nhyehyɛe no, sɛnea ɔka kyerɛɛ n’asomfo a wɔyɛ adiyifo no.”
8 Afei nne a metee sɛ efi soro no kasa kyerɛɛ me bio se, “Kɔ na kogye nhoma a wabue mu a ekita ɔbɔfo a ogyina po ne asase so no.”
9 Mekɔɔ ɔbɔfo no nkyɛn kɔka kyerɛɛ no se ɔmfa nhoma ketewaa no mma me. Ɔka kyerɛɛ me se, “Gye na kɔwe. Ɛbɛkeka wɔ wo yam, nanso w’anom de, ɛbɛyɛ dɛ te sɛ ɛwo.”
10 Migyee nhoma ketewa no fii ne nsam wee na ɛyɛɛ dɛ te sɛ wo wɔ m’anom. Nanso memenee no akyi, ɛkekae wɔ me yam.
11 Afei wɔka kyerɛɛ me se, “Ɛsɛ sɛ woka nkurɔfo ne aman ne ɔkasa ne ahemfo bebree ho adiyisɛm bio.”


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Beresosɛm 25:1-31
25 Bio nso, Dawid ne mpanyimfo+ a wɔdeda akuw no ano+ no yii Asaf, Heman+ ne Yedutan+ a wɔde asanku+ ne asankuten+ ne nnawuta+ hyɛ nkɔm no asefo no bi sɛ wɔmmɛsom. Na wɔn mu na woyii mmarima ma wɔyɛɛ ɔsom adwuma.2 Asaf asefo mu, Asaf mma Sakur, Yosef,+ Netania, ne Asarela,+ wɔn nyinaa hyɛ Asaf+ ase; ɔno nso hyɛ nkɔm ɔhene ase.3 Yedutan+ asefo mu: Yedutan mma Gedalia,+ Seri,+ Yesia,+ Simei, Hasabia ne Matitia,+ wɔyɛ baasia, na wɔhyɛ wɔn papa Yedutan a ɔde sanku hyɛ nkɔm de aseda ne ayeyi ma Yehowa+ no ase.4 Heman+ asefo mu: Heman mma Bukia,+ Matania,+ Usiel,+ Sebuel,* Yerimot, Hanania,+ Hanani, Eliata,+ Gidalti,+ Romamti-Eser,+ Yosbekasa,+ Maloti,+ Hotir+ ne Mahasiot.5 Eyinom nyinaa yɛ Heman mma. Ɔno ne ɔdehufo+ a ɔka nokware Nyankopɔn nsɛm kyerɛ ɔhene na ɔma n’abɛn so yi Onyankopɔn ayɛ. Na nokware Nyankopɔn maa Heman mmabarima dunan ne mmabea baasa.+6 Ná wɔn nyinaa hyɛ wɔn papa ase wɔ Yehowa fie nnwonto no mu; wɔde nnawuta,+ asanku+ ne asankuten+ too dwom, nokware Nyankopɔn fie som mu.Ná Asaf, Yedutan ne Heman+ hyɛ ɔhene ase.7 Wɔne wɔn nuanom a wɔakyerɛ wɔn sɛnea wɔnto nnwom mma Yehowa+ a wɔn nyinaa ho akokwaw+ no, wɔyɛ ahanu aduɔwɔtwe awotwe.8 Enti wɔn nyinaa, akumaa ne ɔpanyin,+ nea ne ho akokwaw+ ne osuani nyinaa, bɔɔ ntonto+ de huu nnwuma a wɔbɛyɛ.9 Nea ntonto no kosii ni: Asaf na odi kan, na ne de no kɔɔ Yosef+ hɔ, Gedalia+ to so abien (ɔne ne nuanom ne ne mma yɛ dumien);10 Sakur+ to so abiɛsa, ɔne ne mma ne ne nuanom yɛ dumien;11 Yisri+ to so anan, ɔne ne mma ne ne nuanom yɛ dumien;12 Netania+ to so anum, ɔne ne mma ne ne nuanom yɛ dumien;13 Bukia to so asia, ɔne ne mma ne ne nuanom yɛ dumien;14 Yesarela+ to so ason, ɔne ne mma ne ne nuanom yɛ dumien;15 Yesia to so awotwe, ɔne ne mma ne ne nuanom yɛ dumien;16 Matania to so akron, ɔne ne mma ne ne nuanom yɛ dumien;17 Simei to so du, ɔne ne mma ne ne nuanom yɛ dumien;18 Asarel+ to so dubiako, ɔne ne mma ne ne nuanom yɛ dumien;19 Hasabia to so dumien, ɔne ne mma ne ne nuanom yɛ dumien;20 Subael+ to so dumiɛnsa, ɔne ne mma ne ne nuanom yɛ dumien;21 Matitia to so dunan, ɔne ne mma ne ne nuanom yɛ dumien;22 Yeremot to so dunum, ɔne ne mma ne ne nuanom yɛ dumien;23 Hanania to so dunsia, ɔne ne mma ne ne nuanom yɛ dumien;24 Yosbekasa to so dunson, ɔne ne mma ne ne nuanom yɛ dumien;25 Hanani to so dunwɔtwe, ɔne ne mma ne ne nuanom yɛ dumien;26 Maloti to so dunkron, ɔne ne mma ne ne nuanom yɛ dumien;27 Eliata to so aduonu, ɔne ne mma ne ne nuanom yɛ dumien;28 Hotir to so aduonu biako, ɔne ne mma ne ne nuanom yɛ dumien;29 Gidalti to so aduonu abien, ɔne ne mma ne ne nuanom yɛ dumien;30 Mahasiot+ to so aduonu abiɛsa, ɔne ne mma ne ne nuanom yɛ dumien;31 Romamti-Eser+ to so aduonu anan, ɔne ne mma ne ne nuanom yɛ dumien.
Ase Hɔ Nsɛm
^ Ɔno ara na wɔfrɛ no Subael wɔ nky 20 ne 24:20 no.


text:
BIBLE NO ADWENE
Adebɔ
Onyankopɔn de nna asia a emu biara yɛ nnɔnhwerew 24 na ɛbɔɔ asase sɛnea wɔn a wogye adebɔ di kyerɛ no?
“Mfiase no Onyankopɔn bɔɔ ɔsoro ne asase.”
—Genesis 1:1.
NEA BIBLE KA
Onyankopɔn bɔɔ amansan, a asase yi ka ho, mmere tenteenten ni
Bible no ka “nna” asia adebɔ nso ho asɛm. Nanso, ɛnka sɛ nna no mu biara yɛ nnɔnhwerew 24. (Genesis 1:31) Nokwarem no, Bible no de asɛmfua “da” di dwuma de kyerɛ mmere ahorow bi tenten. Sɛ nhwɛso no, ɛka bere dodow a Onyankopɔn de bɔɔ ade nyinaa ho asɛm sɛ “da a Yehowa Nyankopɔn yɛɛ asase ne ɔsoro no.” (Genesis 2:4) Ɛda adi sɛ, saa “nna” a wɔde bɔɔ ade yi yɛ mfe mpempem pii.
NEA ENTI A ƐHO HIA
Nsusuwii a ɛnteɛ a wɔn a wogye adebɔ di kura no betumi ama afoforo apo Bible no koraa. Nanso, sɛ asɛm a ɛfa adebɔ ho wɔ Bible mu no yɛ ampa a, ɛnde wubetumi anya emu “nyansa” a ɛdɔɔso no so mfaso.
So Onyankopɔn nam adannandi so na ɛbɔɔ nkwa wɔ asase so?
“Onyankopɔn kae sɛ: ‘Akra a ɛte ase mmra sɛnea wɔn nyinaa su te.’”
—Genesis 1:24.
NEA BIBLE NO KA
Onyankopɔn ammɔ nkwa wɔ ɔkwan biara so kɛkɛ na akyiri yi ɛdannan bɛyɛɛ nea edi mũ paa. Mmom no, ɔbɔɔ afifide ne mmoa sɛnea wɔn mu biara “su te,” ɛnna ɛno nso woo wɔn nsɛso “sɛnea wɔn su te.” (Genesis 1:11, 21, 24) Saa nhyehyɛe a akɔ so abesi nnɛ no ama nkwa a Onyankopɔn bɔe wɔ mfiase a na wokura “su” koro no ara no na ahyɛ asase yi so ma.
Bible no nka nneɛma ahorow pɔtee a yebetumi anya afi ade biako bi mu, te sɛ nea efi mmoa bi a wɔforo mmoa a wɔne wɔn sɛ mu ba na wotumi tena faako no. Bere a ebinom bu sɛ mmoa foforo a wɔwo wɔn no fi adannandi mu no, ɛnyɛ nkwa foforo bi na aba. Ɛnnɛyi nyansahu gye tom sɛ, bere tenten ni no, nsakrae a aba afifide ne mmoa ahorow mu no yɛ ketewaa bi.
NEA ENTI A ƐHO HIA
Nea Bible ka fa mfitiase “abɔde ahorow” a nkwa wom ho a ɛne nyansahu hyia no ma yehu sɛ emu nsɛm a ɛfa nneɛma afoforo te sɛ abakɔsɛm ne nkɔmhyɛ ho no yɛ nokware.
Nneɛma a wɔde bɔɔ amansan yi no fi he?
“M’ankasa me nsa na ɛtwee ɔsoro mu.”—Yesaia 45:12.
NEA BIBLE KA
Onyankopɔn na tumi nyinaa fi no. (Hiob 37:23) Eyi ho hia, efisɛ nyansahufo ahu sɛ yebetumi adan ahoɔden a yenya fi abɔde mu no ayɛ nneɛma afoforo. Bible ka sɛ “ahoɔden dodow” a wɔde bɔɔ amansan no Fibea ne Onyankopɔn. (Yesaia 40:26) Onyankopɔn ahyɛ bɔ sɛ ɔde ne tumi bedi dwuma de awowaw n’abɔde, efisɛ Bible no ka fa owia, ɔsram, ne nsoromma ho sɛ: “[Onyankopɔn] ma ne nyinaa gyina daa daa.”
NEA ENTI A ƐHO HIA
Nsoromma ho nimdefo Allan Sandage, kae bere bi sɛ: “Nyansahu rentumi mma yenya nsɛmmisa a emu dɔ paa ho mmuae. Ɔkwan a amansan yi faa so bae no boro nyansahu so.” Ɛnyɛ adebɔ nkutoo na Bible no kyerɛkyerɛ mu ma ɛne nyansahu hyia, mmom no, ebua nsɛmmisa a nyansahu ntumi mmua
^ nky. 16 Sɛ wopɛ nsɛm pii a, hwɛ Dɛn na Bible Kyerɛkyerɛ Ankasa? nhoma no ti 3. Yehowa Adansefo na wotintimii. Ɛsan wɔ Intanɛt so wɔ www.jw.org.


text:
TI 93
Onipa Ba no Bɛba
AHENNI NO WƆ MO MFINIMFINI
SƐ ONIPA BA NO BA A, DƐN NA ƐBƐSI?
Ɛbɛyɛ sɛ na Yesu da so ara wɔ Samaria anaa Galilea. Ná Farisifo no pɛ sɛ wɔhu sɛnea Ahenni no reba a, ɛbɛyɛ, enti wɔkɔbisaa Yesu. Wɔn deɛ, na wɔn adwene yɛ wɔn sɛ Ahenni no reba a, obiara bɛhu. Nanso ɔka kyerɛɛ wɔn sɛ: “Onyankopɔn ahennie no remma mma wɔnhunu no pefee, na wɔrenka nso sɛ ‘Hwɛ ha!’ anaasɛ ‘Ɛhɔ!’ Ɛfiri sɛ Onyankopɔn ahennie no wɔ mo mfimfini.”—Luka 17:20, 21.
Ebia ebinom adwene bɛyɛ wɔn sɛ asɛm a Yesu kae no, na ɛkyerɛ sɛ Ahenni no wɔ Onyankopɔn asomfo koma mu. Nanso, yɛka no saa a ɛnyɛ yie, efisɛ Farisifo a na Yesu ne wɔn rekasa no, na Onyankopɔn Ahenni nni wɔn koma mu. Mmom sɛ ɔka sɛ ɛwɔ wɔn mfimfini a, nea ɛkyerɛ ne sɛ, Yesu a Onyankopɔn ayi no sɛ Ahenni no so Hene no, na ɔwɔ wɔn ntam.—Mateo 21:5.
Ɛbɛyɛ sɛ Farisifo no kɔe no, Yesu kaa Ahenni no mmae ho nsɛm pii kyerɛɛ n’asuafo no. Nea ɛdi kan, ɔbɔɔ wɔn kɔkɔ ma wɔhuu nea ɛbɛkɔ so bere a waba n’Ahenni mu no. Ɔkaa sɛ: “Nna bi bɛba a mobɛpɛ sɛ mohunu onipa Ba no nna no mu baako nanso morenhunu.” (Luka 17:22) Nea na Yesu repɛ akyerɛ ne sɛ, ɛnyɛ anim-anim yi ara na onipa Ba no bɛba n’Ahenni mu; ɛyɛ daakye asɛm. Ebia ɛbɛyɛ asuafo no bi sɛ onipa Ba no akyɛ, nanso twɛn ara na ɛsɛ sɛ wɔtwɛn kɔsi sɛ Onyankopɔn bere a wahyɛ no bɛso.
Yesu toaa asɛm no so sɛ: “Nnipa bɛka akyerɛ mo sɛ, ‘Monhwɛ hɔ!’ anaasɛ ‘Monhwɛ ha!’ Monnkɔ na monnni wɔn akyi. Na sɛdeɛ anyinam ma ne hann hyerɛn firi ɔsoro ase fã bi kɔ ɔsoro ase fã foforɔ no, saa ara na onipa Ba no bɛyɛ.” (Luka 17:23, 24) Dɛn na ɛbɛboa Yesu asuafo no na sɛ obi bɛka sɛ ɔyɛ Mesia a, wɔankɔdi n’akyi? Yesu ka kyerɛɛ wɔn sɛ Mesia mmae no bɛyɛ sɛ anyinam. Sɛnea anyinam pa a, yɛtumi hu wɔ akyirikyiri no, saa ara nso na sɛ onipa Ba no ba Ahenni no mu a, sɛnkyerɛnne bɛda adi ama obiara a n’ani da fam ahu.
Sɛnea nkurɔfo bɛyɛ wɔn ade saa bere no, Yesu de totoo nsɛm bi a na asisi ho kaa sɛ: “Sɛdeɛ ɛyɛɛ Noa nna no mu no, saa ara na ɛbɛyɛ onipa Ba no nna no nso mu . . . Saa ara na ɛyɛɛ wɔ Lot nna no mu: wɔdidiiɛ, wɔnomeeɛ, wɔtɔeɛ, wɔtɔneeɛ, wɔduaeɛ, wɔsisii adan. Na da a Lot firii Sodom no, egya ne sɔfe tɔ firii soro bɛsɛee wɔn nyinaa. Saa ara na ɛbɛyɛ da a wɔbɛyi onipa Ba no adie no.”—Luka 17:26-30.
Anhwɛ a obi bɛka sɛ Yesu asɛm no kyerɛ sɛ nneɛma a yɛyɛ no daa te sɛ adidi, ɔnom, adwadie, kuayɛ, ne adansi nti na wɔsɛee nnipa a na wɔwɔ Noa ne Lot bere so, nanso ɛnte saa, efisɛ na Noa ne Lot ne wɔn mmusua nso yɛ saa nneɛma no bi. Nanso nnipa a aka no deɛ, wɔde wɔn adwene nyinaa sii saa nneɛma no so. Wɔankae mpo sɛ Onyankopɔn bi wɔ hɔ a ɛsɛ sɛ wɔsom no, na wɔanhu sɛ asɛnkɛse bi reba. Enti Yesu asɛm no yɛ afotusɛm ma n’asuafo no sɛ wɔnhwɛ ntie Onyankopɔn asɛm na wɔnyɛ n’apɛde. Ɔkyerɛɛ wɔn nea wɔbɛyɛ na sɛ Onyankopɔn de ɔsɛe ba daakye a, wɔanya wɔn ti adidi mu.
Ná ɛhia sɛ asuafo no hwɛ wɔn anim tee na wiase no anaa “nneɛma a ɛwɔ akyire” no antwetwe wɔn. Yesu kaa sɛ: “Saa da no, mma onipa a ɔwɔ ɛdan atifi a ne nneɛma wɔ fie hɔ no nnsi fam mmmɛfa, na onipa a ɔwɔ afuo mu no, mma ɔno nso nnsan mmmɛfa nneɛma a ɛwɔ akyire no. Monkae Lot yere no.” (Luka 17:31, 32) Lot yere danee nkyene sie.
Yesu toaa so kyerɛɛ nea ɛbɛkɔ so bere a onipa Ba no abɛyɛ Ɔhene no. Ɔka kyerɛɛ n’asuafo no sɛ: “Saa anadwo no mmarima mmienu bɛda mpa baako so; wɔbɛfa baako akɔ na wɔagya deɛ ɔka ne ho no.” (Luka 17:34) Enti ebinom bɛnya nkwa, na ebinom nso bɛhwere wɔn nkwa.
Asuafo no bisaa no sɛ: “Awurade, ɛhe?” Yesu ka kyerɛɛ wɔn sɛ: “Deɛ afunu wɔ no, ɛhɔ ara nso na akɔdeɛ bɛboa wɔn ho ano.” (Luka 17:37) Ɛno kyerɛ sɛ asuafo no bi bɛhu ade akɔ akyiri te sɛ akɔdeɛ. Saa asuafo no bɛboa wɔn ano aba Kristo no nkyɛn, kyerɛ sɛ, onipa Ba no. Saa bere no, Yesu bɛkyerɛkyerɛ wɔn a wɔwɔ gyidi no ama wɔahu nokware a ɛkɔ daa nkwa mu no.